Αβραμίδου Παναγιώτα Επίδραση κομπόστ από Αστικά Στερεά Απόβλητα στην ανάπτυξη της ελαιοκράμβης Κομίλης Δημήτριος 2 η κατεύθυνση Σε μια προσπάθεια να - PDF\nΑβραμίδου Παναγιώτα Επίδραση κομπόστ από Αστικά Στερεά Απόβλητα στην ανάπτυξη της ελαιοκράμβης Κομίλης Δημήτριος 2 η κατεύθυνση Σε μια προσπάθεια να\nDownload "Αβραμίδου Παναγιώτα Επίδραση κομπόστ από Αστικά Στερεά Απόβλητα στην ανάπτυξη της ελαιοκράμβης Κομίλης Δημήτριος 2 η κατεύθυνση Σε μια προσπάθεια να"\n1 Περιεχόμενα Αβραμίδου Παναγιώτα... 2 Δανιηλίδου Αρετή... 3 Δημάς Χρήστος... 4 Δήμου Δημήτριος... 5 Καρακίτσιου Μαρία... 6 Καρδασοπούλου Στεφανία-Αργυρώ... 8 Κουβαλάκης Θεόδωρος... 9 Κουρτίδου Συμέλα Λιόγκας Βασίλης Μαρινίδης Φώτιος Μαρκίδης Ιωάννης Ναθαναηλίδης Ανέστης Παπαδόπουλος Μηνάς Παπαζώτου Κυριακή Σέρτης Χρήστος Σούλιου Στέλλα Σουλτάνη Δέσποινα Συκάς Δημήτριος Τζιάτζιος Γεώργιος Τζιουβάρας Ιωάννης Τσιρόγλου Ελένη Φραγγίδης Κωνσταντίνος Φυτανίδης Δημήτριος Χατζηκαμάρη Μαρία Χιοκτουρίδου Κλαίρη... 30\n2 Αβραμίδου Παναγιώτα Επίδραση κομπόστ από Αστικά Στερεά Απόβλητα στην ανάπτυξη της ελαιοκράμβης Κομίλης Δημήτριος Σε μια προσπάθεια να διαπιστωθεί εάν μπορεί να υπάρξει βελτίωση ή ενίσχυση της ανάπτυξης φυτών ελαιοκράμβης (Brassica Napus var oleifera) με την προσθήκη κομπόστ από Αστικά Στερεά Απόβλητα (ΑΣΑ), πραγματοποιήθηκε μια μελέτη με διάφορους λόγους μίξης κομπόστ ΑΣΑ με τύρφη από το εμπόριο. Πραγματοποιηθήκαν πέντε λόγοι μίξης κομπόστ ΑΣΑ τύρφης : 100-0%, %, %, % και % αντίστοιχα και τρία πειράματα σε καθένα λόγο με 30 επαναλήψεις για κάθε πείραμα με μόνη εξαίρεση του 100% κομπόστ, όπου πραγματοποιήθηκαν ενδεικτικά πέντε επαναλήψεις. Μετά το πέρας τριών μηνών, και αφού η ελαιοκράμβη έφτασε στο στάδιο του χειμερινού λήθαργου τα φυτά συλλέχθηκαν και έγιναν οι απαιτούμενες μετρήσεις. Αναλυτικά μετρήθηκαν το ύψος και πλάτος του κάθε φύλλου, το ξηρό βάρος των υπέργειων τμημάτων των φυτών ανά γλαστρίδιο, τα ποσοστά Ν% και C% και οι συγκεντρώσεις βαρέων μετάλλων. Τα αποτελέσματα τα οποία προέκυψαν αποδεικνύουν την θετική επίδραση που η προσθήκη κομπόστ από ΑΣΑ επέφερε στην ανάπτυξη των φυτών της ελαιοκράμβης, η οποία διαπιστώθηκε με την αύξηση του ξηρού βάρους των φυτών, του αριθμού των φύλλων ανά φυτό αλλά και του ύψους και πλάτους των φύλλων. Η μεγαλύτερη ανάπτυξη παρατηρήθηκε στο λόγο 50-50% μίξης κομπόστ από ΑΣΑ τύρφης. Τα φυτά τα οποία αναπτύχθηκαν στο υπόστρωμα του 100% κομπόστ, παρουσίασαν μικρότερη ανάπτυξη σε σχέση με αυτά τον υπόλοιπων λόγων μίξης. Παρατηρήθηκε επίσης αρνητική συσχέτιση μεταξύ του ξηρού βάρους των φυτών με την αύξηση των ολικών συγκεντρώσεων των μετάλλων Pb και Ni. Θετική από την άλλη μεριά ήταν η συσχέτιση μεταξύ του ξηρού βάρους των φυτών με την αύξηση των ολικών συγκεντρώσεων των Cr και Zn.\n3 Δανιηλίδου Αρετή Ποσοτικός και ποιοτικός προσδιορισμός Πολυκυκλικών Αρωματικών Υδρογονανθράκων στην βιομηχανική περιοχή της Δράμας. Ουζούνης Κωνσταντίνος Στην παρούσα εργασία πραγματοποιήθηκε πειραματική διερεύνηση της συγκέντρωσης πολυκυκλικών αρωματικών υδρογονανθράκων με την χρήση αέριου χρωματογράφου και φασματογράφου μάζας (GC/MS). Εξετάστηκε μια σειρά δειγμάτων εδάφους και νερού, των οποίων η δειγματοληψία πραγματοποιήθηκε στην βιομηχανική περιοχή της Δράμας, έπειτα από πυρκαγιά που ξέσπασε σε χώρο αποθήκευσης ελαστικών για ανακύκλωση. Στις πειραματικές μετρήσεις που πραγματοποιήθηκαν χρησιμοποιήθηκαν για την εκχύλιση των δειγμάτων συσκευή Soxhlcl και λουτρό υπερήχων και για την διαδικασία της κλασματοποίησης χρησιμοποιήθηκε χρωματογραφική στήλη. Το περιεχόμενο των χρωματογραφημάτων που προέκυψε αναλύθηκε με το πρόγραμμα MASPECII και οι συγκεντρώσεις των επικίνδυνων ενώσεων που εντοπίστηκαν συγκρίθηκαν με τα όρια που θέτει η Αμερικανική Υπηρεσία Προστασίας Περιβάλλοντος (ΕΡΑ).\n4 Δημάς Χρήστος Προσομοίωση της παροχής και της ποιότητας στραγγιστικών καναλιών. Γκίκας Γεώργιος Η περιοχή μελέτης είναι η πεδιάδα της Χρυσούπολης, στην περιοχή της Καβάλας στην βόρεια Ελλάδα. Η περιοχή αυτή είναι κυρίως γεωργική και καλλιεργείται με εαρινές καλλιέργειες, επίσπορες καλλιέργειες και δενδρώδεις καλλιέργειες. Αυτές οι καλλιέργειες αρδεύονται με σημαντικές ποσότητες νερού από το Νέστο ποταμό, χρησιμοποιώντας το σύστημα των αρδευτικών καναλιών. Το επιστρεφόμενο αρδευτικό νερό συλλέγεται σε4 κύρια στραγγιστικά κανάλια, με κωδικές ονομασίες Τ1, Τ2, Τ3 και Τ4, τα οποία εκβάλλουν στη θάλασσα. Στο κάθε κανάλι ορίστηκαν3 σταθμοί παρακολούθησης της παροχής και της ποιότητας του νερού(συνολικά12 σταθμοί παρακολούθησης). Οι αγροτικές δραστηριότητες χαρακτηρίζονται ως μη-σημειακές πηγές ρύπανσης των υδατικών συστημάτων. Τα υπολείμματα των λιπασμάτων και φυτοφαρμάκων από αυτές, καταλήγουν στα επιφανειακά κυρίως νερά και συμβάλουν στην υποβάθμιση της ποιότητας αυτών. Γίνονται πολλές προσπάθειες για τη σωστή διαχείριση των επιφανειακών και υπόγειων νερών, ώστε η ποιότητα αυτών να διατηρείται σε επίπεδα αποδεκτά για τις διάφορες χρήσεις. Τα μοντέλα αποτελούν χρήσιμα εργαλεία στη διαχείριση των επιφανειακών υδάτων. Ο σκοπός αυτής της διατριβής είναι η προσομοίωση της παροχής και της ποιότητας των στραγγιστικών καναλιών, χρησιμοποιώντας το μαθηματικό μοντέλοqual2kw. Το συγκεκριμένο μοντέλο είναι μίας διάστασης και προσομοιώνει την ποιότητα και ποσότητα του νερού σε ποταμούς και χείμαρρους και αποτελεί νεώτερη έκδοση τουqual2e. Η βαθμονόμηση και η επαλήθευση του μοντέλου βασίστηκε σε μετρήσεις πεδίου και σε αναλύσεις δειγμάτων νερού στο εργαστήριο, που πραγματοποιήθηκαν από το Μάιο του2006 μέχρι τον Μάρτιο του2008, με συχνότητα περίπου15 ημερών σε κάθε σταθμό μέτρησης στα στραγγιστικά κανάλια. Επί τόπου μετρήθηκε η παροχή, χρησιμοποιώντας ροόμετρο τύπου Valeport, καθώς και φυσικό-χημικές ιδιότητες του νερού (ph, θερμοκρασία, αγωγιμότητα και διαλυμένο οξυγόνο), χρησιμοποιώντας κατάλληλο εξοπλισμό (WTW, σειρά197). Τα δείγματα νερού αναλύθηκαν στο εργαστήριο με πρότυπες μεθόδους για τον προσδιορισμό της συγκέντρωσης των θρεπτικών αλάτων (αζώτου και φωσφόρου). Με τη διαδικασία της βαθμονόμησης υπολογίστηκε το φορτίο των θρεπτικών αλάτων (αζώτου και φωσφόρου), το οποίο εισέρχεται σε κάθε κανάλι στη διάρκεια της καλλιεργητικής και μη-καλλιεργητικής περιόδου. Με βάση τις μετρήσεις πεδίου για τις συγκεντρώσεις του αζώτου και του φωσφόρου στο νερό των καναλιών έγινε η κατάταξη των υδάτων σε τροφική κατηγορία. Επίσης προσδιορίστηκε ο λόγος (μαζών) N:P, ώστε να βρεθεί ο περιοριστικός παράγοντας για την ανάπτυξη του φυτοπλανγκτού. Τα αποτελέσματα συνοψίζονται στα παρακάτω: το μοντέλοqual2kw εφαρμόστηκε επιτυχώς για την παροχή και την ποιότητα των υδάτων των στραγγιστικών καναλιών στην πεδιάδα της Χρυσούπολης (δέλτα Νέστου). Ακόμα, το φορτίο των θρεπτικών, που εισέρχονται στα κανάλια, είναι αρκετά μεγάλο την καλλιεργητική περίοδο (Μάιο-Αύγουστο) και μικρότερο τη μη-καλλιεργητική περίοδο (Οκτώβριο- εκέμβριο). Με βάση τις συγκεντρώσεις των θρεπτικών (Ν, Ρ) στην εκβολή των καναλιών, έγινε η κατάταξη των υδάτων των καναλιών σε τροφική κατηγορία. Για το μεγαλύτερο χρονικό διάστημα βρίσκονται στην μεσοτροφική και ολιγοτροφική κατηγορία και μόνο για κάποιες μικρές περιόδους είναι ευτροφικά. Όπως για τα περισσότερα επιφανειακά νερά έτσι και στην περίπτωση των στραγγιστικών καναλιών ο περιοριστικός παράγοντας για την ανάπτυξη του φυτοπλαγκτού είναι για το μεγαλύτερο χρονικό διάστημα του έτους, ο φώσφορος.\n5 Δήμου Δημήτριος Πηγές ρύπανσης και ποιότητα νερού κατά μήκος του χειμάρρου Λίσσου. Γκίκας Γεώργιος Σκοπός της παρούσας μεταπτυχιακής διατριβής είναι η παρακολούθηση των ποσοτικών και των φυσικοχημικών χαρακτηριστικών του ποταμού Λίσσου, στην περιοχή της Θράκης, έτσι ώστε να διερευνηθεί κατά πόσο η ποσότητα και η ποιότητα των υδάτων του ποταμού είναι κατάλληλη για διάφορες χρήσεις του νερού, όπως ύδρευση και άρδευση, ενώ παράλληλα να εντοπιστούν, αν υπάρχουν, σημειακές και μη-σημειακές πηγές ρύπανσης στην περιοχή της λεκάνης απορροής του ποταμού. Για το λόγο αυτό, πραγματοποιήθηκαν 20 δειγματοληψίες κατά το χρονικό διάστημα Οκτώβριος 2010 Ιούλιος 2011, ανά τακτά χρονικά διαστήματα (10-15 ημερών), ανάλογα με τις καιρικές συνθήκες που επικρατούσαν στην περιοχή. Η συλλογή των δειγμάτων γινόταν κάθε φορά σε επτά συγκεκριμένους σταθμούς (LS1 LS7), κατά μήκος του ποταμού και των παραποτάμων του, οι οποίοι επιλέχθηκαν με βάση τα εξής κριτήρια: 1. την μορφολογία της περιοχής, έτσι ώστε να καθίσταται δυνατή η προσέγγισή τους και να διευκολύνει τις μετρήσεις και 2. οι πληροφορίες τις οποίες παρέχουν οι σταθμοί να καλύπτουν ολόκληρη τη λεκάνη απορροής του ποταμού. Οι φυσικές παράμετροι (ph, θερμοκρασία, DO και ηλεκτρική αγωγιμότητα) μετριόντουσαν επί τόπου και στους επτά σταθμούς δειγματοληψίας ενώ η παροχή μετριόταν μόνο σε τέσσερις εξ αυτών (LS1, LS3, LS4 και LS7), διότι τα νερά στους υπόλοιπους σταθμούς (LS2, LS5 και LS6) ήταν στάσιμα λόγω της ύπαρξης φραγμάτων κατάντι των θέσεων αυτών. Οι περαιτέρω αναλύσεις των δειγμάτων πραγματοποιήθηκαν στο εργαστήριο Οικολογικής Μηχανικής και Τεχνολογίας του Τμήματος Μηχανικών Περιβάλλοντος και περιλάμβαναν τον προσδιορισμό του βιοχημικά απαιτούμενου οξυγόνου (BOD), του χημικά απαιτούμενου οξυγόνου (COD), των ολικών αιωρούμενων στερεών (TSS), του ολικού φωσφόρου (TP), των ορθοφωσφορικών (OP), του αζώτου των νιτρωδών αλάτων (NO 2 -N) και του νιτρικού αζώτου (NO 3 -N), του αζώτου αμμωνίας (NH 4 -N), της αλκαλικότητας (εκφρασμένη ως CaCO 3 ), χλωριούχων (Cl - ) και θειικών (SO -2 4 ) ανιόντων και των βασικών κατιόντων (Na +, K +, Mg +2, Ca +2 ). Μια πρώτη εκτίμηση των αποτελεσμάτων έδειξε ότι η ποιότητα των υδάτων του ποταμού επηρεάζεται από ανθρώπινες δραστηριότητες, όπως η γεωργία και η κτηνοτροφία, ενώ οι συγκεντρώσεις τωνbod καιcod δεν υπερβαίνουν τα ανώτατα επιτρεπόμενα όρια για επιφανειακά ύδατα, εκτός από κάποιες συγκεκριμένες τιμές που παρατηρήθηκαν και οι οποίες πρέπει να αποτελέσουν ένα μήνυμα για την ανάγκη προστασίας του οικοσυστήματος.\n6 Καρακίτσιου Μαρία Μελέτη ποσοτικών και ποιοτικών χαρακτηριστικών νερού χειμάρρου Λασπία Γκίκας Γεώργιος Τα τελευταία χρόνια, η ζήτηση σε νερό αυξάνεται συνεχώς, λόγω της πληθυσμιακής έκρηξης, ενώ ταυτόχρονα η καταστροφή του περιβάλλοντος έχουν φέρει την ανθρωπότητα αντιμέτωπη με δισεπίλυτα προβλήματα. Η συνεχόμενη υποβάθμιση των υδατικών πόρων μαζί με την ανομοιόμορφη και περιορισμένη, τόσο χρονικά όσο και χωρικά, κατανομή των υδατικών πόρων κάνουν την εύρεση νερού καλής ποιότητας ένα από τα σημαντικότερα και προβλήματα που έχει να αντιμετωπίσει ο σύγχρονος άνθρωπος. Για το λόγο αυτό, γίνεται προσπάθεια τόσο από την επιστημονική κοινότητα, όσο και από τις διαχειριστικές αρχές για την σωστή εκμετάλλευση και προστασία των επιφανειακών και υπόγειων νερών. Σκοπός της παρούσας διπλωματικής εργασίας είναι η διερεύνηση των φυσικοχημικών παραμέτρων των νερών του ποταμού Λασπία από τον Σεπτέμβριο2010 Ιούνιο2011, ώστε να μελετηθεί η ποιότητα του νερού και να αξιολογηθεί αν αυτή κυμαίνεται στα επιτρεπτά όρια για διάφορες χρήσεις όπως πόση, άρδευση, γεωργικές δραστηριότητες. Ο ποταμός Λασπίας από το1985 με Νομαρχιακή Απόφαση είναι χαρακτηρισμένος αποδέκτης για τα επεξεργασμένα απόβλητα της βιομηχανικής περιοχής καθώς και του βιολογικού καθαρισμού της Ξάνθης. Ο ποταμός θεωρείται ένα από τα πιο ρυπασμένα ποτάμια της περιοχής. Σύμφωνα με άρθρο της εφημερίδας Εμπρός (αρ. φύλλου8282) που δημοσιεύτηκε το Σάββατο3 Ιουλίου2010 ο κ. Γεωργιάδης (Διευθυντής Διεύθυνσης Υδάτων Περιφέρειας Α.Μ.Θ) δηλώνει «Ο Λασπίας είναι από τα πιο βρώμικα ποτάμια. Τον παρακολουθούμε συνέχεια αλλά έχουμε μόνο τον έλεγχο. Η νομαρχία Ξάνθης είναι υπεύθυνη». Στην παρούσα εργασία γίνεται μια προσπάθεια προσδιορισμού της κατάστασης του ποταμού. Ειδικότερα στα κεφάλαια που ακολουθούν περιγράφεται καταρχήν η κατάσταση, η κατανομή και η χρήση των υδατικών πόρων τόσο στην Ελλάδα όσο και στο Εξωτερικό. Στο δεύτερο κεφάλαιο γίνεται μια βιβλιογραφική ανασκόπηση της ποιότητας ποταμών τόσο στην Ελλάδα όσο και στο Εξωτερικό μέσα από αντίστοιχες μελέτες. Ακολουθεί το τρίτο κεφάλαιο στο οποίο γίνεται περιγραφή της περιοχής, δίνοντας σημαντικά χαρακτηριστικά αυτής που θα βοηθήσουν στην διεξαγωγή συμπερασμάτων για την ποιότητα των νερών του ποταμού. Στο κεφάλαιο αυτό πέρα από την γενική περιγραφή δίνονται στοιχεία για τις κύριες πηγές ρύπανσης του ποταμού. Στην συνέχεια γίνεται μια περιγραφή των φυσικοχημικών παραμέτρων που μελετώνται και δίνονται τα επιτρεπτά όρια. Τέλος δίνονται τα αποτελέσματα των μετρήσεων με σχολιασμό αυτών και σύγκριση τους αποτελέσματα άλλων ποταμών. Επίσης εξάγονται κάποια συμπεράσματα και δίνονται κάποιες προτάσεις για την βελτίωση της ποιότητας των νερών του εν λόγω ποταμού. Συνοπτικά τα αποτελέσματα επιβεβαιώνουν το άρθρο που αναφέρθηκε παραπάνω καθώς δείχνουν ότι η βιομηχανική περιοχή, ο βιολογικός καθαρισμός της Ξάνθης, η γεωργική δραστηριότητα της περιοχής και η κτηνοτροφία έχουν επηρεάσει σημαντικά την ποιότητα του Λασπία. Αυτό είναι προφανές καθώς ρυπαντές που δείχνουν βιομηχανική ρύπανση είναι ιδιαίτερα αυξημένοι. Θα πρέπει επομένως να γίνουν άμεσα προτάσεις για την βελτίωση της ποιότητας του νερού του εν λόγω ποταμού. Πέρα από το γεγονός ότι λόγω της ρύπανσης δεν είναι δυνατό το νερό να έχει οποιαδήποτε χρήση, επομένως αχρηστεύεται ένας σημαντικός υδατικός πόρος για την περιοχή, περνάει μέσα από κατοικημένες περιοχές και επομένως μπορεί να είναι εστία μόλυνσης για τους κατοίκους.\n8 Καρδασοπούλου Στεφανία-Αργυρώ Διερεύνηση της φυλογένειας μικροοργανισμών απομονωμένων από υγρά απόβλητα και εφαρμογές της μεθόδου FISH. Ντούγιας Σπυρίδων Στην παρούσα μεταπτυχιακή εργασία διερευνήθηκε με μοριακές τεχνικές η φυλογενετική θέση 22 στελεχών βακτηρίων που είχαν απομονωθεί από την ενεργό ιλύ συστήματος επεξεργασίας υγρών αποβλήτων γαλακτοβιομηχανίας. Επίσης, πραγματοποιήθηκε απαρίθμηση διαφόρων κατηγοριών μικροοργανισμών καθώς και του ολικού μικροβιακού πληθυσμού τόσο στο παραπάνω σύστημα ενεργού ιλύος όσο και στην οξεοποιητική βιομάζα συστήματος αναερόβιας χώνευσης υγρών αποβλήτων τυροκομείου. Η φυλογενετική θέση των παραπάνω στελεχών βακτηρίων προσδιορίστηκε με εξαγωγή γενωμικού DNA, ενίσχυση του γονιδίου 16S rrna, εισαγωγή ένθετου DNA σε πλασμιδιακό φορέα και μετασχηματισμό ικανών κυττάρων Escherichia coli. Μετά από εξαγωγή πλασμιδιακού DNA ακλούθησε αλληλούχηση των γονιδίων 16S rrna και φυλογενετική ανάλυση. Απαρίθμηση των διαφόρων κατηγοριών μικροοργανισμών και της ολικής μικροβιακής χλωρίδας έλαβε χώρα με την μέθοδο FISH χρησιμοποιώντας κατάλληλους ανιχνευτές που είχαν επισημανθεί με τα φθορίζουσα μόρια Cy3 και FITC. Τα στελέχη βακτηρίων που αναλύθηκαν άνηκαν στα γένη Acidovorax, Acinetobacter, Chryseobacterium, Enterococcus, Enterobacter/Citrobacter, Pseudomonas και Stenotrophomonas. Απαρίθμηση του μικροβιακού πληθυσμού στα συστήματα αυτά έδειξε ότι ο πληθυσμός των βακτηρίων αποτελούσε μικρό ποσοστό (20 30%) της ολικής μικροβιακής χλωρίδας, με το μεγαλύτερο μέρος αυτής πιθανότατα να αποτελείται από ζύμες. Επίσης, η διερεύνηση του νιτροποιητικού πληθυσμού του συστήματος ενεργού ιλύος αποκάλυψε ότι ο πληθυσμός των νιτροποιητών είναι περίπου το 3% του πληθυσμού των βακτηρίων. Επιπλέον διαπιστώθηκε ότι ο πληθυσμός των στελεχών του γένους Nitrospira ήταν μεγαλύτερος από τον πληθυσμό των στελεχών του γένους Nitrobacter αν και οι δυο κατηγορίες μικροοργανισμών είναι οξειδωτές των νιτρωδών. Περαιτέρω διερεύνηση του πληθυσμού των ζυμών στα συστήματα αυτά θα αποσαφηνίσει την ιδιαίτερη μικροβιολογία τέτοιων συστημάτων επεξεργασίας αγροτοβιομηχανικών υγρών αποβλήτων.\n9 Κουβαλάκης Θεόδωρος Πρότυπος σχεδιασμός σε πλήρη κλίμακα εφαρμογής μονάδας επεξεργασίας αστικών λυμάτων για την ταυτόχρονη αφαίρεση άνθρακα, αζώτου και φωσφόρου. Μελίδης Παράσχος Στη παρούσα μεταπτυχιακή διατριβή επιδιώκεται ο πρότυπος σχεδιασμός, σε πλήρη κλίμακα εφαρμογής, μιας Μονάδας Επεξεργασίας Υγρών Αποβλήτων (Μ.Ε.Υ.Α.) στην οποία εφαρμόζεται σύστημα ενεργού ιλύος, βηματικής τροφοδοσίας, με ταυτόχρονη απομάκρυνση οργανικού υποστρώματος, αζώτου και φωσφόρου. Ο σχεδιασμός των επί μέρους σταδίων της εξεταζόμενης Μ.Ε.Υ.Α, προκειμένου να επιτευχθεί ο παραπάνω στόχος, θα πραγματοποιηθεί με γνώμονα τις ακόλουθες απαιτήσεις, α) εξασφάλιση της βέλτιστης δυνατής απόδοσης των επί μέρους σταδίων της Μ.Ε.Υ.Α. με ταυτόχρονη ικανοποίηση των ορίων εκροής που θέτουν οι κείμενες Υγειονομικές Διατάξεις, β) σχεδιασμός, διαστασιολόγηση και διαμόρφωση των επί μέρους σταδίων με το βέλτιστο δυνατό τρόπο, επιτρέποντας την ομαλή και αποτελεσματική λειτουργία της εγκατάστασης, γ) επιλογή του κατάλληλου ηλεκτρομηχανολογικού εξοπλισμού, με κριτήριο τόσο τις λειτουργικές δυνατότητες και απόδοση του όσο και το κόστος αγοράς και τις απαιτήσεις συντήρηση/ επισκευής του. Η εξεταζόμενη Μ.Ε.Υ.Α σχεδιάστηκε προκειμένου να δέχεται και να επεξεργάζεται τα παραγόμενα υγρά απόβλητα από τις δραστηριότητες μιας πόλεως ισοδύναμων κατοίκων. Η σύσταση (mg/l) και τα ρυπαντικά φορτία (g/ι.κ.d) των προς επεξεργασία υγρών αποβλήτων είναι ανάλογα με αυτά των υγρών αποβλήτων της πόλης της Ξάνθης, τα οποία συμφωνούν απόλυτα με τα αντίστοιχα τυπικά δεδομένα αστικών υγρών αποβλήτων που εφαρμόζονται συνήθως στο σχεδιασμό των Μ.Ε.Υ.Α. Η μεθοδολογία και οι εξισώσεις που εφαρμόστηκαν στη παρούσα μεταπτυχιακή διατριβή βασίζονται στα συγγράμματα Μηχανική Υγρών Αποβλήτων, Επεξεργασία & Επαναχρησιμοποίηση (Melcalf & Eddy, 2008) και Τεχνολογία και Διαχείριση Υγρών Αποβλήτων (Αϊβαζίδης, 2000), καθώς και στον Οδηγό Επίβλεψης Μελετών και Κατασκευών του Υπουργείου Περιβάλλοντος, Χωροταξίας και Δημοσίων Έργων (Υ.ΠΕ.ΧΩ.Δ.Ε, 2003). Επιπλέον για να είναι δυνατή η εύκολη επιλογή του βέλτιστου, κατά περίπτωση ήλεκτρο μηχανολογικού εξοπλισμού, κατασκευάστηκαν πίνακες, βασισμένοι κυρίως σε τεχνικά φυλλάδια και καταλόγους κατασκευαστικών και εμπορικών εταιριών, με τα πλεονεκτήματα και μειονεκτήματα των βασικών ειδών εξοπλισμού που βρίσκουν εφαρμογή στις σύγχρονες Μ.Ε.Υ.Α. Στη διαδικασία σχεδιασμού της μονάδας επιλέχτηκαν οι κοχλίες του Αρχιμήδη ως η βέλτιστη λύση για την ανύψωση των προς επεξεργασία υγρών αποβλήτων από το αντλιοστάσιο εισόδου. Το στάδιο της πρωτοβάθμιας επεξεργασίας περιλαμβάνει εσχάρωση με λεπτή εσχάρα (διάσταση διακένων 2,0 mm) καθώς και αεριζόμενο αμμοσυλλέκτη, με παράπλευρη ζώνη συγκράτησης ελαίων και λιπών, που συνιστά την πλέον αποτελεσματική και εφαρμόσιμη τεχνική για την επίτευξη υψηλής απόδοσης στην απομάκρυνση άμμου και λυτών από τα υγρά απόβλητα. Στο στάδιο της βιολογικής επεξεργασίας (δευτεροβάθμια και τριτοβάθμια επεξεργασία) υιοθετήθηκε ένα συστήματος ενεργού ιλύος, βηματικής τροφοδοσίας με συστοιχία τριών ζευγών ανοξικών/ αερόβιων αντιδραστήρων. Εξετάστηκε η επίδραση της αναλογίας των επί μέρους όγκων των τριών αερόβιων και ανοξικών αντιδραστήρων στην απόδοση του συστήματος για την απομάκρυνση οργανικού υποστρώματος και αζώτου και επιλέχθηκε η λύση που διασφαλίζει τη βέλτιστη ποιότητα της τελικής εκροής. Η απομάκρυνση του φωσφόρου επιτυγχάνεται μέσω της εναλλαγής αναερόβιων/αερόβιων συνθηκών με την προσθήκη ενός αναερόβιου αντιδραστήρα στην είσοδο του σταδίου βιολογικής επεξεργασίας. Το στάδιο βιολογικής επεξεργασίας συμπληρώνουν δύο δεξαμενές τελικής καθίζησης και σύστημα ανακυκλοφορίας της ενεργού ιλύος. Η απολύμανση της τελικής εκροής επιτυγχάνεται με χλωρίωση σε δεξαμενή η οποία\n10 διαστασιολογήθηκε και διαμορφώθηκε ώστε να εξασφαλίζει τις βέλτιστες συνθήκες ροής και ανάμιξης των υγρών αποβλήτων με το χημικό απολυμαντικό. Τέλος στο στάδιο επεξεργασίας της περίσσειας ιλύος επιλέχθηκε η πάχυνσης της ιλύος σε παχυντή βαρύτητας και εν συνεχεία η αφυδάτωση της με φυγοκέντριση.\n11 Κουρτίδου Συμέλα Πηγές ρύπανσης και ποιότητα νερού κατά μήκος του χειμάρρου Λασπία. Γκίκας Γεώργιος Η παρούσα μεταπτυχιακή διατριβή, πραγματοποιήθηκε στα πλαίσια του Προγράμματος Μεταπτυχιακών Σπουδών «Περιβαλλοντική Μηχανική και Επιστήμη» στο Εργαστήριο Οικολογικής Μηχανικής και Τεχνολογίας του Τμήματος Μηχανικών Περιβάλλοντος. Σκοπός της διατριβής ήταν η παρακολούθηση της ποιότητας των υδάτων του ποταμού Λασπία, ο οποίος βρίσκεται στη Θράκη στο Νομό Ξάνθης, πηγάζει από την οροσειρά της Ροδόπης και εκβάλλει στο Θρακικό Πέλαγος. Το μήκος του ποταμού είναι περίπου 30 km και η λεκάνη απορροής του περίπου 212 km 2. Η παρακολούθηση της ποιότητας των υδάτων του είναι ζωτικής σημασίας καθώς χρησιμοποιούνται για άρδευση αγροτικών καλλιεργειών και επιπλέον το κάτω μέρος της λεκάνης απορροής του και οι εκβολές του περιλαμβάνονται στο δίκτυο «Natura 2000». Για την εκπόνηση της εργασίας, πραγματοποιήθηκαν συνολικά 19 δειγματοληψίες, σε επτά διαφορετικούς σταθμούς κατά μήκος του ποταμού (Λ1-Λ5) και των παραποτάμων του (Π1- Π2). Οι μετρήσεις των παραμέτρων που εξετάστηκαν διακρίνονται σε «επί τόπου» μετρήσεις και σε χημικές αναλύσεις σε δείγματα νερού, στο εργαστήριο. Επί τόπου μετρήθηκαν οι εξής φυσικοχημικές παράμετροι: η παροχή (Q), η θερμοκρασία (T), το διαλυμένο οξυγόνο (DO), το ph και η ηλεκτρική αγωγιμότητα (EC). Η παροχή μετρήθηκε με ροόμετρο της εταιρίας Valeport (model 801) και οι άλλες τέσσερις παράμετροι με όργανα της σειράς WTW 197. Τα δείγματα νερού τοποθετούνταν σε φορητό ψυγείο και μεταφέρονταν στο εργαστήριο για χημική ανάλυση και προσδιορισμό των εξής παραμέτρων: βιοχημικά απαιτούμενο οξυγόνο (BOD), χημικά απαιτούμενο οξυγόνο (COD), αλκαλικότητα (Alk), ολικά αιωρούμενα στερεά (TSS), ολικό φώσφορο (TP), ορθοφωσφορικά (OP), ολικό άζωτο Kjeldahl (TKN), αμμωνιακό άζωτο (NH 4 -N), άζωτο των νιτρικών και νιτρωδών, θειικά και χλωριούχα ανιόντα, και κύρια κατιόντα (Na +, K +, Mg +2, Ca +2 ). Επίσης πραγματοποιήθηκαν εποχιακές δειγματοληψίες νερού και ιζήματος για τον προσδιορισμό βαρέων μετάλλων. Οι αναλύσεις έγιναν σύμφωνα με τις πρότυπες μεθόδους για τα επιφανειακά ύδατα (APHA 1998). Οι μετρήσεις των ιόντων πραγματοποιήθηκαν με την χρήση χρωματογραφίας ιόντων (HPLC, τύπος Dionex ICS-3000). Έγινε στατιστική ανάλυση των αποτελεσμάτων με το στατιστικό πρόγραμμα SPSS Συγκεκριμένα έγινε ανάλυση One-Way ANOVA και δοκιμή Tukey HSD ώστε να προσδιοριστούν οι στατιστικά σημαντικές διαφορές των μέσων τιμών των διαφόρων παραμέτρων, μεταξύ των σταθμών. Επίσης, πραγματοποιήθηκε η ανάλυση συσχέτισης «Pearson» (Pearson Correlation), για κάθε σταθμό ξεχωριστά για την εύρεση των συσχετίσεων μεταξύ των διαφόρων παραμέτρων. Τα αποτελέσματα έδειξαν ότι η ποιότητα των υδάτων του ποταμού Λασπία, επιβαρύνεται από σημειακές και μη σημειακές πηγές ρύπανσης, οι οποίες οφείλονται σε ανθρώπινες δραστηριότητες. Επιπλέον, λόγω των υψηλών ποσοτήτων φωσφόρου αλλά κυρίως αζώτου που δέχεται ο Λασπίας, τα νερά του ποταμού χαρακτηρίζονται ως εύτροφα.\n12 Λιόγκας Βασίλης Οικονομικά στοιχεία συστημάτων διαχείρισης αστικών στερεών αποβλήτων στην Ελλάδα. Κομίλης Δημήτριος Είναι προφανής η σύνδεση των αλλαγών στη νομοθεσία με την παράλληλη δομική μεταβολή της διαχείρισης των Στερεών Αποβλήτων εν γένει, όπου η νέα ιεράρχηση των προτεραιοτήτων της διαχείρισης και η διάκριση μεταξύ αποβλήτου προς «απόρριψη» και αποβλήτου προς «αξιοποίηση» οδηγεί ευθέως στην εγκατάλειψη της παραδοσιακής μεθόδου Υγειονομικής Ταφής. Παράλληλα, ενθαρρύνει την εισαγωγή νέων μεθόδων και τεχνολογιών επεξεργασίας, με την ανάκτηση να αποκτά προβάδισμα και την ενεργειακή αξιοποίηση να κερδίζει έδαφος. Αυτό δημιουργεί νέα δεδομένα στην Ελλάδα, που βρίσκεται στην αρχή της δημιουργίας ανάλογων υποδομών επεξεργασίας. Υπάρχουν όμως σημαντικά κενά στη γνώση στοιχείων πραγματικού κόστους εφαρμογής των διαφόρων μεθόδων επεξεργασίας, σε θεωρητικό και πρακτικό επίπεδο, για διάφορους λόγους. Είναι όμως απαραίτητη η εκτίμηση του κόστους επένδυσης και λειτουργίας, ανάλογα με την εφαρμοζόμενη τεχνική και την δυναμικότητα κάθε προγραμματιζόμενης μονάδας, ώστε να αξιολογηθεί και να τεκμηριωθεί η επιλογή της. Η παρούσα διατριβή φιλοδοξεί, στηριγμένη σε κατά το δυνατόν πραγματικά δεδομένα, να στηρίξει αυτήν την προσπάθεια. Στόχος της είναι η εξαγωγή μαθηματικών συναρτήσεων κόστους εγκαταστάσεων επεξεργασίας αστικών στερεών αποβλήτων, μέσω συλλογής και επεξεργασίας οικονομικών δεδομένων, ώστε να μπορεί να εκτιμηθεί το κόστος αυτό συναρτήσει ορισμένων σημαντικών παραμέτρων (δυναμικότητα εγκατάστασης, εφαρμοζόμενη τεχνολογία). Δηλαδή επιδιώχθηκε η συγκέντρωση και καταγραφή του επενδυτικού και λειτουργικού κόστους των υφισταμένων, υπό υλοποίηση και προγραμματιζόμενων εγκαταστάσεων διαχείρισης Στερεών Αποβλήτων στη χώρα μας, η στατιστική επεξεργασία τους και η γραφική παράστασή τους. Ως πηγές χρησιμοποιήθηκαν πρωτογενή στοιχεία φορέων διαχείρισης, καθώς και στοιχεία εγκεκριμένων μελετών. Δεύτερος στόχος η σύγκρισή τους με διαθέσιμα διεθνώς στοιχεία, αλλά και έρευνες στον τομέα αυτό. Ως βασικές πηγές στοιχείων σύγκρισης χρησιμοποιήθηκαν σχετικές Εκθέσεις του ΥΠΕΚΑ (2009) και της ΕΕ (2010) καθώς και θεωρητικές προσεγγίσεις.\n13 Μαρινίδης Φώτιος Έλεγχος της νιτροποιητικής δραστηριότητας με μετρήσεις του ρυθμού κατανάλωσης οξυγόνου και μικροσκοπική μελέτη του μικροβιακού πληθυσμού πιλοτικού συστήματος επεξεργασίας υγρών αποβλήτων με περιοδική τροφοδοσία και αερισμό. Μελίδης Παράσχος Στην παρούσα εργασία, ελέγχουμε την νιτροποιητική δραστηριότητα, μετρώντας τον ρυθμό κατανάλωσης οξυγόνου από μικροβιακό πληθυσμό, μιας πιλοτικής μονάδας επεξεργασίας υγρών αποβλήτων. Γίνεται επίσης μικροσκοπική μελέτη του πληθυσμού. Το πιλοτικό σύστημα επεξεργασίας υγρών αποβλήτων λειτουργεί με περιοδική τροφοδοσία και αερισμό. Στόχος της εργασίας είναι να συνδεθεί ο ρυθμός κατανάλωσης οξυγόνου (OUR), καθώς και να μελετηθεί ο μικροβιακός πληθυσμός, με τον έλεγχο της δραστικότητας σε συστήματα απομάκρυνσης BOD. Ο ρυθμός πρόσληψης οξυγόνου, καθορίζεται με μέτρηση της κατανάλωσης οξυγόνου κατά τη διάρκεια μιας χρονικής περιόδου. Συλλέγεται ενεργός ιλύς από την μονάδα στην οποία πρόκειται να γίνει μέτρηση. Μετά από παρατεταμένο αερισμό και με την πάροδο του χρόνου, καταγράφεται μείωση της συγκέντρωσης οξυγόνου. Η σχέση μεταξύ της μείωσης της συγκέντρωσης οξυγόνου και του χρόνου είναι συνήθως γραμμική και ο ρυθμός πρόσληψης οξυγόνου καθορίζεται μέσω υπολογισμού της κλίσης της καμπύλης. Εάν ο ρυθμός πρόσληψης οξυγόνου συσχετισθεί με τα πτητικά αιωρούμενα στερεά (VSS), καθορίζεται ο ειδικός ρυθμός πρόσληψης οξυγόνου (SOUR). Παράλληλα με την μέτρηση OUR λαμβάνει χώρα και μικροσκοπική παρατήρηση του μικροβιακού πληθυσμού. Ο σκοπός αυτής της εργασίας είναι να διαφωτίσει και να προωθήσει την χρήση του απλού και γρήγορου OUR τεστ, καθώς και της μικροσκοπικής μελέτης της ενεργού ιλύος, για τη διαχείριση, βελτιστοποίηση, λειτουργία, επίλυση προβλημάτων και έναρξη λειτουργίας των βιολογικών συστημάτων. Μερικά από τα θέματα που μπορούν να επιλυθούν μέσω των παραπάνω μετρήσεων είναι η έγκαιρη πρόβλεψη και διόρθωση της αστάθειας καθίζησης ιλύος, η μέτρηση και πρόβλεψη της ικανότητας νιτροποίησης, η παρακολούθηση και πρόβλεψη των πληθυσμιακών ανακατατάξεων νιτροποίησης, η πρόβλεψη της υγείας και της τοξικότητας των ετερότροφων βακτηρίων και η βελτιστοποίηση του αερισμού της μονάδας επεξεργασίας αποβλήτων. Για να γίνει εφικτή η παραπάνω μελέτη επιλέχθηκε πιλοτικό σύστημα τροφοδοσίας υγρών αποβλήτων με εναλλασσόμενο αερισμό, δηλαδή περιοδική εναλλαγή αερόβιων ανοξικών συνθηκών στην ίδια δεξαμενή. Το λύμα προερχόταν από τις φοιτητικές εστίες στα Κιμμέρια Ξάνθης. Μια άρτια οργανωμένη κοινωνία, με φοιτητικές εστίες, εστιατόρια, γραφεία και εργαστήρια.\n14 Μαρκίδης Ιωάννης Παρακολούθηση της βιοαποδόμησης αστικών στερεών αποβλήτων σε δέματα προσωρινής αποθήκευσης. Κομίλης Δημήτριος Τον Ιανουάριο του 2010 μια Ολοκληρωμένη Γραμμή Δεματοποίησης απορριμμάτων (ΟΓΔ) εγκαταστάθηκε και λειτούργησε επί 45 ημέρες στην περιοχή ενός αποκατεστημένου Χώρου Ανεξέλεγκτης Διάθεσης Απορριμμάτων (ΧΑΔΑ) κοντά στον οικισμό του Πρίνου στο νησί της Θάσου. Αυτή περιλάμβανε τρεις κύριες μονάδες επεξεργασίας των εισερχομένων Α.Σ.Α. Μία μονάδα τεμαχισμού, η οποία συμπεριλάμβανε μαγνητικό διαχωρισμό των μεταλλικών αντικειμένων, μία μονάδα διαχωρισμού (περιστρεφόμενο κόσκινο διαμέτρου οπών 5cm) και μία μονάδα συμπίεσης-δεματοποίησης. Από τα συνολικά περίπου 670 παραγόμενα δέματα της πιλοτικής λειτουργίας, 24 έμειναν εκτεθειμένα, προκειμένου στα πλαίσια της παρούσας διατριβής, να παρακολουθηθεί και να αξιολογηθεί η συμπεριφορά τους. Πιο συγκεκριμένα, σκοπός της εργασίας ήταν η μελέτη του βαθμού βιοαποδόμησης στο εσωτερικό των δεμάτων και της επίδρασης διαφόρων παραγόντων προεπεξεργασίας των Α.Σ.Α. (τεμαχισμός, μέγεθος κόκκου, αριθμός στρώσεων μεμβράνης περιτύλιξης, είδος μεμβράνης περιτύλιξης) σε αυτόν. Βασικός στόχος είναι ο χαρακτηρισμός της σύστασης των Α.Σ.Α. με κατάλληλη δειγματοληψία, η οποία έλαβε χώρα πριν την εισαγωγή των απορριμμάτων στα δέματα και επαναλήφθηκε μετά από1 έτος αποθήκευσής, με το άνοιγμα κάποιων τυχαίων δεμάτων (συνολικός άνθρακας, συνολικό άζωτο, ph, υγρασία, οργανική ύλη, μικροβιακή αναπνοή, θερμογόνος δύναμη κ.α.). Ένας επιπλέον βασικός στόχος είναι η διαχρονική παρακολούθηση της συγκέντρωσης συγκεκριμένων αερίων(ch 4, CO 2, O 2, NH 3, H 2 S, CO) στο εσωτερικό των δεμάτων και η συσχέτιση αυτών με διάφορους παράγοντες. Με βάση τα αποτελέσματα της εργασίας, στο εσωτερικό των δεμάτων φαίνεται να επικρατούν ανοξικές συνθήκες. Η κατανάλωση του αρχικού οξυγόνου στο εσωτερικό των δεμάτων λαμβάνει χώρα μέσα στις πρώτες 2-3 ημέρες. Στη συνέχεια επικρατούν αναερόβιες αλλά μη μεθανογενείς συνθήκες με κύριο αέριο βιοαποδόμησης το CO 2. Η συγκέντρωση του μεθανίου δεν ξεπερνά το 35% σε κανένα δέμα. Όσον αφορά στη συσχέτιση των συγκεντρώσεων των αερίων της βιοαποδόμησης με τους παράγοντες προεπεξεργασίας, τα δέματα περιέχοντα λεπτόκοκκο υλικό φαίνεται να έχουν μεγαλύτερες τιμές και διακυμάνσεις στις συγκεντρώσεις CH 4 και CO 2, σε σχέση με τα δέματα με χονδρόκοκκο υλικό. Επίσης στα δέματα με ισχυρότερη εξωτερική μόνωση φαίνεται ότι οι μεθανογενείς συνθήκες φθάνουν σε υψηλότερες τιμές.\n15 Ναθαναηλίδης Ανέστης Ποιοτικός και ποσοτικός προσδιορισμός των πολυχλωριωμένων διφαινυλίων (PCB s) στην ευρύτερη περιοχή της βιομηχανικής ζώνης Ν. Δράμας Ουζούνης Κωνσταντίνος Η παρούσα μεταπτυχιακή διατριβή αναφέρεται στον ποιοτικό και ποσοτικό προσδιορισμό των πολυχλωριωμένων διφαινυλίων (PCBs) στην ευρύτερη περιοχή της βιομηχανικής ζώνης Ν. Δράμας, μετά το περιβαλλοντικό ατύχημα που πραγματοποιήθηκε στις Ιουνίου Κύρια αιτία επιλογής του θέματος αποτέλεσε η έλλειψη επιστημονικής τεκμηρίωσης πάνω στο θέμα της πιθανής ρύπανσης της ευρύτερης περιοχής, λόγω της καύσεως μεγάλης ποσότητας ελαστικών. Τα πειραματικά στάδια της διαδικασίας ήσαν τα ακόλουθα. Εδαφικά και υδατικά δείγματα (10 g και 100 ml) εμβολιάστηκαν με (200 μl) recovery standards. Εν συνεχεία τα δείγματα εκχυλίστηκαν σε λουτρό υπερήχων και καθαρίστηκαν μέσω στήλης κλασματοποίησης. Απο την έκλουση της στήλης με διαλύματα αυξανόμενης πολικότητας Hexane, Hexane-Toluene και Hexane-DCM ελήφθησαν τρία κλάσματα για κάθε δείγμα. Βάσει πολικότητος τα PCBs απαντώνται στο πρώτο κλάσμα, τα PAH στο δεύτερο και οι λοιπές ενώσεις στο τρίτο (oxy-pah). Ακολούθησε συμπύκνωση των κλασμάτων, προσθήκη των αντιστοίχων internal standards (PCB 28, Hexamethylbenzene και Hexadecane, 1-chloro-) και έγχυση ποσοτήτων 1-2 μl εντός του αερίου χρωματογράφου-φασματομέτρου μάζας (GC-MS). Η ποσοτικοποίηση των ενώσεων του πρώτου κλάσματος έγινε μέσω των καμπύλων βαθμονόμησης του PCB 18 (λόγω του μικρού αριθμού Cl στην ένωση) για συγκεντρώσεις αναφοράς 10, 6, 5 και 2,5 ppm internal standard PCB 28, ενώ η επεξεργασία του δεύτερου και τρίτου κλάσματος απασχόλησε άλλη μεταπτυχιακή διατριβή. Αν και δεν ταυτοποιήθηκαν PCBs στα χρωματογραφήματα του πρώτου κλάσματος, η ύπαρξη ενώσεων όπως Pyrene (PAHs) ; 2,6-Diisopropylnaphthalene ; 1-Benzyloxy-naphthalene ; 2- Biphenylamine ; Diisooctyl phthalate ; 2, 3, 4, 5 Tetramethyl 6 phenylpyridine και Phenol, 2,4-bis(1,1-dimethylethyl)- ακόμη και σε επιτρεπτά επίπεδα ένα μήνα μετά την εκδήλωση του επεισοδίου αποτελεί ένδειξη πιθανής ρύπανσης.\n16 Παπαδόπουλος Μηνάς Προσομοίωση και διαχείριση των υδάτων των χειμάρρων Λαγκαδικίων και Σχολαρίου. Μουτσόπουλος Κωνσταντίνος Στα πλαίσια της παρούσας εργασίας πραγματοποιήθηκε εκτίμηση της συνεισφοράς της εκτροπής των χειμάρρων Σχολαρίου και Λαγκαδικίων στην αποκατάσταση της λίμνης Κορώνειας με χρήση του υδρολογικού μοντέλου HEC-HMS. Πιο συγκεκριμένα, αφού πραγματοποιήθηκε ψηφιοποίηση του ψηφιακού διδιάστατου υποβάθρου με χρήση του προγράμματος Autodesk AutoCAD 2011 ορίστηκαν οι λεκάνες απορροής των δύο υπό εξέταση χειμάρρων. Στη συνέχεια υπολογίστηκαν τα απαραίτητα μεγέθη και χαρακτηριστικά των υπολεκάνων που αποτελούν τις λεκάνες απορροής του κάθε χειμάρρου (εμβαδά, μήκος υδατορεύματος, υψόμετρο, κλίση κτλ.) καθώς και η χρήση γης σε αυτές. Τα εξαγόμενα της παραπάνω διαδικασίας εισήχθησαν στο υδρολογικό μοντέλο HEC-HMS στο οποίο και πραγματοποιήθηκαν σειρά προσομοιώσεων που σχετίζονται τόσο με τον υπολογισμό των κρίσιμων παροχών στους χείμαρρους αλλά και στο κοινό τμήμα μετά την ένωσή τους όσο και με τον υπολογισμό του μέσου αναμενόμενου ετήσιου όγκου νερού απορροής. Πέρα από την υφιστάμενη κατάσταση στην οποία οι δύο χείμαρροι καταλήγουν στην λίμνη Βόλβη πραγματοποιήθηκαν προσομοιώσεις για δύο επιπλέον σενάρια: 1) εκτροπή παροχών έως 30 m 3 /s και 2) εκτροπή παροχών έως 100 m 3 /s. Μετά το τέλος των υπολογισμών εκτιμήθηκαν οι όγκοι νερού που οι χείμαρροι μπορούν να συνεισφέρουν στην αποκατάσταση της λίμνης Κορώνειας.\n17 Παπαζώτου Κυριακή Μελέτη επίδρασης των γεωμετρικών χαρακτηριστικών του στομίου στους ρυθμούς ανανέωσης και στους κύκλους άνθρακα, αζώτου και φωσφόρου των παράκτιων λιμνοθαλασσών. Συλαίος Γεώργιος Στην παρούσα εργασία μελετήθηκε η επίδραση των γεωμετρικών χαρακτηριστικών του στομίου, που αποτελεί το συνεκτικό κομμάτι μεταξύ της ανοικτής θάλασσας και της λιμνοθάλασσας, στους ρυθμούς ανανέωσης και στους βιογεωχημικούς κύκλους. Για την σύνδεση του υδραυλικού με το βιογεωχημικό μοντέλο χρησιμοποιήθηκε ένα εύχρηστο διαχειριστικό εργαλείο το STELLA 9.1.3, το οποίο βοήθησε στην εξαγωγή πολύ χρήσιμων συμπερασμάτων για τη διαχείριση των λιμνοθαλασσών.\n18 Σέρτης Χρήστος Έλεγχος της λειτουργίας πιλοτικού συστήματος επεξεργασίας υγρών αποβλήτων με περιοδική τροφοδοσία και αερισμό με τη συνεχή καταγραφή της αμμωνίας, των νιτρικών, του διαλυμένου οξυγόνου και του οξειδοαναγωγικού δυναμικού. Μελίδης Παράσχος Η μέθοδος ενεργού ιλύος χρησιμοποιείται σχεδόν από όλες τις Μονάδες Επεξεργασίας Υγρών Αστικών Αποβλήτων (Μ.Ε.Υ.Α.). Μέσω αυτής επιτυγχάνεται η αποικοδόμηση του οργανικού ρυπαντικού φορτίου και η νιτροποίηση. Η διεργασία της νιτροποίησης είναι ευρέως διαδεδομένη ως διεργασία δύο βημάτων. Στο πρώτο βήμα το αμμωνιακό άζωτο οξειδώνεται σε νιτρώδη ιόντα, ενώ στο δεύτερο βήμα τα νιτρώδη ιόντα οξειδώνονται σε νιτρικά ιόντα. Το αντίστροφο βήμα της αντίδρασης, η απονιτροποίηση, περιλαμβάνει την αναγωγή των νιτρικών ιόντων σε αέριο άζωτο, με ενδιάμεσα προϊόντα τα οξείδια του αζώτου. Με την εφαρμογή της συμβατικής μεθόδου ενεργού ιλύος, δε λαμβάνει χώρα η απονιτροποίηση με αποτέλεσμα αφενός την εμφάνιση υψηλών συγκεντρώσεων νιτρικών και νιτρωδών ιόντων στην εκροή των Μ.Ε.Υ.Α., γεγονός που συμβάλει στο φαινόμενο του ευτροφισμού των υδάτων και αφετέρου στην παραγωγή κακής ποιότητας ιλύος και την εμφάνιση φαινομένων αφρισμού, επίπλευσης και διόγκωσης της ιλύος. Η απονιτροποίηση σε μία Μ.Ε.Υ.Α. λαμβάνει χώρα σε δεξαμενές που προηγούνται ή ακολουθούν τη δεξαμενή αερισμού, με αποτέλεσμα το υψηλό κόστος λειτουργίας και κατασκευής. Στόχος λοιπόν της παρούσας διπλωματικής εργασίας είναι η βελτιστοποίηση της μεθόδου ενεργού ιλύος, με τον έλεγχο της λειτουργίας ενός πιλοτικού συστήματος επεξεργασίας υγρών αποβλήτων με περιοδική τροφοδοσία και αερισμό με τη συνεχή καταγραφή της αμμωνίας, των νιτρικών, του διαλυμένου οξυγόνου και του οξειδοαναγωγικού δυναμικού ώστε να αντιμετωπιστούν στο σύνολό τους τα προαναφερθέντα προβλήματα. Για την επίτευξη των παραπάνω στόχων, κατασκευάστηκε και λειτούργησε πιλοτική μονάδα επεξεργασίας υγρών αποβλήτων με τη χρήση της μεθόδου περιοδικής τροφοδοσίας λύματος και αερισμού, η οποία αποτελούνταν από α) μία δεξαμενή πρωτοβάθμιας καθίζησης, β) τη δεξαμενή αερισμού και γ) μία δεξαμενή δευτεροβάθμιας καθίζησης. Η μέθοδος περιοδικής τροφοδοσίας λύματος και αερισμού, βασικές αρχές λειτουργίας της οποίας είναι α) η εναλλαγή αερόβιων/ανοξικών φάσεων εντός της δεξαμενής αερισμού, ώστε να δημιουργηθούν οι κατάλληλες συνθήκες για την νιτροποίηση και την αποικοδόμηση του οργανικού ρυπαντικού φορτίου κατά τις αερόβιες περιόδους και η απονιτροποίηση κατά τις ανοξικές και β) η παροχή του λύματος δεν είναι συνεχόμενη, αλλά γίνεται με μιας εντός των πρώτων λεπτών κάθε ανοξικής περιόδου, αποτελεί ουσιαστικά παραλλαγή της συμβατικής μεθόδου ενεργού ιλύος. Το λύμα τροφοδοσίας προερχόταν από τις εγκαταστάσεις της φοιτητικής εστίας του Δημοκρίτειου Πανεπιστημίου Ξάνθης που είναι εγκατεστημένες στα Κιμμέρια Ξάνθης, λίγο έξω από την πόλη της Ξάνθης. Το λύμα αυτό θεωρείται αντιπροσωπευτικό καθώς προέρχεται από μία άρτια οργανωμένη κοινότητα φοιτητών, γραφείων, εστιατορίων και εργαστηρίων. Το λύμα επεξεργάστηκε σε υδραυλικούς χρόνους παραμονής 22,50, 15,00 και 11,25 d. Ο συνολικός χρόνος ενός ζεύγους συνεχόμενων αερόβιων/ανοξικών συνθηκών ορίστηκε στη 1h, με την ανοξική περίοδο να διαρκεί 35 min και την αερόβια 25 min. Ο χρόνος μέσα στον οποίο το λύμα τροφοδοτούνταν στη δεξαμενή αερισμού κυμάνθηκε, ανάλογα με την παροχή εισόδου, μεταξύ 2-6 min. Τα αποτελέσματα δείχνουν ότι κατά τις αερόβιες περιόδους, δηλαδή κατά το στάδιο της νιτροποίησης και της απομάκρυνσης οργανικού φορτίου, τα ποσοστά απομάκρυνσης tcod, BOD 5, SS και ΝΗ + 4 -Ν, ανέρχονται σε 93-96%, 93-97%, 37-65% και 93-97% αντίστοιχα. Κατά τις ανοξικές περιόδους επιτυγχάνεται καλή απονιτροποιητική συμπεριφορά με τη μέση - συγκέντρωση εξόδου των ΝΟ 3 να ανέρχεται σε 0,87 mg/l. Επίσης, η ποιότητα και η ικανότητα καθίζησης της παραγόμενης ιλύος ήταν καλή (SVI = ml/g) και δεν\n19 εμφανίστηκαν φαινόμενα αφρισμού, επίπλευσης και διόγκωσης της ιλύος. Βάσει των αποτελεσμάτων προκύπτει πως η μέθοδος περιοδικής τροφοδοσίας λύματος και αερισμού παρουσιάζει αποτελεσματική απομάκρυνση οργανικού φορτίου και νιτροποίηση σε επίπεδα συγκρίσιμα με αυτά της συμβατικής μεθόδου ενεργού ιλύος. Διαφοροποιείται με - αυτήν στην πολύ χαμηλή συγκέντρωση των ΝΟ 3 που εμφανίζονται στην εκροή της μονάδας. Γενικά, η μέθοδος περιοδικής τροφοδοσίας λύματος και αερισμού εμφανίζει σταθερότητα ως προς την συμπεριφορά της και υψηλές αποδόσεις ως προς την απομάκρυνση οργανικού φορτίου, τη νιτροποίηση και την απονιτροποίηση. Ακόμα, προκύπτει πως σημαντικό ρόλο ως προς την απονιτροποιητική συμπεριφορά της μεθόδου παίζει το εισερχόμενο οργανικό ρυπαντικό φορτίο. Η μονάδα εμφάνισε σταθερότερη και αποτελεσματικότερη συμπεριφορά για τις υψηλότερες παροχές που εφαρμόστηκαν. Από την εκτέλεση των πειραμάτων προέκυψε πως με τη χρήση της μεθόδου περιοδικής τροφοδοσίας λύματος και αερισμού, δημιουργούνται οι ιδανικές συνθήκες για ταυτόχρονη νιτροποίηση απονιτροποίηση, με αποτέλεσμα α) τις πολύ χαμηλές συγκεντρώσεις ανθρακούχων και αζωτούχων ενώσεων στην εκροή της μονάδας, β) την καλή ποιότητα και ικανότητα καθίζησης της ιλύος, γ) την παρεμπόδιση ανάπτυξης νηματοειδών μικροοργανισμών, δηλαδή αποφυγή φαινομένων αφρισμού και ανερχόμενης ιλύος και δ) το μειωμένο κόστος λειτουργίας σε σχέση με τις συμβατικές μονάδες ενεργού ιλύος\n20 Σούλιου Στέλλα Ανίχνευση ουσιών με ενδοκρινή δράση σε υγρά απόβλητα. Μελίδης Παράσχος Στην εργασία αυτή μελετήθηκε η εμφάνιση στα υγρά αστικά απόβλητα της πόλης της Ξάνθης και η απόδοση της αφαίρεσης της βιολογικής διεργασίας στην ΜΕΥΑ Ξάνθης επτά φαρμακευτικών προϊόντων και συγκεκριμένα των αναλγητικών: ακεταμινοφένης (ACT), κετοπροφένης (KTP), ναπροξένης (NPR), ιβουπροφένης (IBP) και δικλοφενάκης (DCF ), του αντιεπιληπτικού φαρμάκου καρβαμαζεπίνη και της διεγερτικής καφεΐνης. Η παραλαβή και ο εμπλουτισμός των επικίνδυνων αυτών μικρορυπαντών από τα υγρά απόβλητα επιτεύχθηκε με την μέθοδο της εκχύλισης στερεάς φάσης (SPE) και ο ποιοτικός και ποσοτικός προσδιορισμός με τον συνδυασμό συστήματος Υγρής Χρωματογραφίας και Φασματοσκοπίας μαζών (LC/MS/MS). Για τον ποσοτικό προσδιορισμό κατασκευάσθηκε πρότυπη καμπύλη από πρότυπα διαλύματα και η μέθοδος αξιολογήθηκε μέσα από την διαδικασία της ανάκτησης. Τα όρια ανίχνευσης της μεθόδου κυμάνθηκαν από 0,4 έως 200 ng/l. Οι δειγματοληψίες πραγματοποιήθηκαν από την είσοδο και την έξοδο της μονάδας επεξεργασίας υγρών αποβλήτων (Μ.Ε.Υ.Α.) της Ξάνθης, (αναερόβια/ανοξική/αερόβια, Α 2 Ο), για το χρονικό διάστημα από το Νοέμβριο 2011 μέχρι τον Ιανουάριο Στην είσοδο του βιολογικού καθαρισμού η συγκέντρωση των αναλγητικών φαρμάκων κυμάνθηκε για την ακεταμινοφένη από ng/l, την κετοπροφένη από ng/l, την ναπροξένη από ng/l, την ιβουπροφένη από ng/l και την δικλοφενάκη από ng/l. Για το αντιεπιληπτικό φάρμακο καρβαμαζεπίνη κυμάνθηκε από ng/l, ενώ για την διεγερτική καφεϊνη από ng/l παρουσιάζοντας και την μεγαλύτερη συγκέντρωση από τα επτά φάρμακα που ερευνήθηκαν. Η βιολογική επεξεργασία επέφερε μείωση της διεγερτικής καφεΐνης κατά 97,8%, των αναλγητικών φαρμάκων ακεταμινοφένης κατά 99,6%, κετοπροφένης κατά 57,4%, ναπροξένης κατά 87,9% και ιβουπροφένης κατά 99,9%, ενώ το αντιεπιληπτικό σκεύασμα καρβαμαζεπίνη και η αναλγητική δικλοφενάκη δεν «αποδομήθηκαν βιολογικά» τουλάχιστον κάτω από τις συγκεκριμένες συνθήκες λειτουργίας και η συγκεντρώσεις τους στην εκροή της μονάδας ήταν μεγαλύτερες από την είσοδο.


Η Ουγγαρία θα αγοράσει άρματα μάχης Leopard 2A7+ και πυροβόλα PzH 2000 – Προέλαση\n©KMW | Leopard 2A7+\nΣύμφωνα με δελτίο τύπου της γερμανικής εταιρείας αμυντικής τεχνολογίας Κράους-Μαφάη Βεγκμαν (KMW) η Ουγγαρία, ένα κράτος μέλος της Ευρωπαϊκής Ένωσης και του NATO, εκσυγχρονίζει τις χερσαίες δυνάμεις του και επίσης αναζητεί ευρωπαϊκή συνεργασία όσον αφορά τον εξοπλισμό του.\nΣτο πλαίσιο αυτής της διαδικασίας εκσυγχρονισμού, την 19η Δεκεμβρίου 2018 η Ουγγαρία υπέγραψε σύμβαση με την γερμανική εταιρεία KMW για την αγορά 44 καινούριων αρμάτων μάχης Leopard 2A7+ και 24 καινούριων αυτοκινούμενων πυροβόλων PzH 2000.\nΕπιπλέον, η KMW συμπλήρωσε οτι η Ουγγαρία απέκτησε 12 μεταχειρισμένα άρματα μάχης Leopard 2A4 απο το οπλοστάσιο της KMW για εκπαιδευτικούς σκοπούς. Το έργο ειναι ένα ακόμα βήμα προς την κατεύθυνση της διαλειτουργικότητας μεταξύ των ευρωπαϊκών στρατών.\nΟ υπουργός άμυνας της Ουγγαρίας Τιμπόρ Μπενκό τόνισε ότι η συμφωνία θα ενισχύσει την καλή και ευρεία συνεργασία μεταξύ των στρατών της Γερμανίας και της Ουγγαρίας.\nΤο Leopard 2A7+ ειναι μια εξέλιξη του Leopard 2A6 και επωφελείται από ενισχυμένη θωράκιση και ικανότητες επιτήρησης. Το άρμα μάχης αποκαλύφθηκε κατά τη διάρκεια της Eurosatory 2010, στην Γαλλία. Δοκιμάστηκε και πιστοποιήθηκε από τον γερμανικό Στρατό. Το άρμα μάχης αυτή τη στιγμή έχει αναπτυχθεί στο Αφγανιστάν από τον Καναδά υπό τη διοίκηση του NATO. Toν Ιούλιο του 2011 το Ομοσπονδιακό Συμβούλιο Ασφαλείας της Γερμανίας ενέκρινε την συμφωνία πώλησης έως 200 μονάδων στην Σαουδική Αραβία.\nΤο άρμα μάχης Leopard 2A7+ διαθέτει ψηφιακή τεχνολογία και επιλογή χρήσης πολλαπλών λειτουργιών για βελτιωμένη ικανότητα επιβίωσης. Το άρμα ζυγίζει 67,5 τόνους και ειναι επανδρωμένο από τεσσερις. Στο εξωτερικό του, μια διεπαφή επικοινωνίων επιτρέπει την αλληλεπίδραση με τους πεζούς στρατιώτες. Το Leopard 2A7+ ειναι εξοπλισμένο με έναν αρθρωτό τηλεχειριζόμενο ελαφρύ σταθμό οπλισμού FLW 200 που παρέχει ενεργή προστασία. Το σύστημα διαθέτει ικανότητα αυτόματου εντοπισμού οχήματος.\nΤο πυροβόλο του κύριου άρματος μάχης ειναι ένα λειόκαννο πυροβόλο L55/L44 των 120 χιλιοστών, το οποίο μπορεί να βάλλει πυρομαχικά τύπου NATO όπως επίσης και τα νεα προγραμματιζόμενα βλήματα HE των 120 χιλιοστών. O σταθμός του πυροβολητή ειναι εξοπλισμένος με το σταθεροποιημένο κύριο σκοπευτικό όργανο του συστήματος έλεγχου πυρός EMES 15 και την βοηθητική τηλεσκοπική διόπτρα FERO Z18. Ο οδηγός παρέχεται με έναν συνδυασμένο περισκόπιο θερμικής/ (παθητικής) ενίσχυσης νυχτερινής όρασης για εμπρόσθια και οπίσθια παρατήρηση. Το άρμα μπορεί επίσης να εξοπλιστεί με επιπρόσθετες γεννήτριες ισχύος με αυξημένη ισχύ για την εκτέλεση αποστολών σημείων ελέγχου.\nΤο άρμα ειναι εξοπλισμένο με πακέτο αρθρωτής προστασίας με στοιχεία παθητικής προστασίας για την παροχή προστασίας 360º στο πλήρωμα από τις προσβολές αντιαρματικών πυραύλων, ναρκών, αυτοσχέδιων εκρηκτικών συσκευών (IED) και πυραυλο-ωθούμενων βομβίδων (RPG).\nΟ σταθμός του αρχηγού στο άρμα μάχης Leopard 2A7+ ενσωματώνει το σταθεροποιημένο περισκόπιο PERI RTWL για επιτήρηση σε μεγάλες αποστάσεις ημέρα και νύχτα. Το περισκόπιο περιλαμβάνει την τρίτης γενιάς συσκευή θερμικής παρατήρησης Attica, μια συσκευή κάμερας συζευγμένου φορτίου (CDD) για τις λειτουργίες σύντηξης εικόνας, γυροσκόπια οπτικής ίνας και αποστασίομετρο με λειζερ ασφαλές για τα μάτια.\nΤο Leopard 2A7+ διαθέτει τον κινητήρα V-12 MTU873, ο οποίος αποδίδει 1500 ίππους και επιτρέπει στο άρμα να φτάσει στην ταχύτητα των 72 χιλιομέτρων ανά ώρα. Έχει επιχειρησιακή αυτονομία 450 χλμ.\nLeopard 2Leopard 2 A7 +Leopard 2A4PzH 2000Αμυντικά νέαΆρματα μάχηςΓερμανία-DeutschlandΟυγγαρίαΠυροβολικό (ΠΒ)Τεθωρακισμένα (ΤΘ)\nΑΧΕΡΩΝ 20 Δεκεμβρίου 2018\nΕπειδή ένοιωσα μία ανατριχίλα,τα Leopard-2A4 του Ε.Σ,και τα μάτια μας.\nΕυστάθιος Παλαιολόγος 20 Δεκεμβρίου 2018\nΠιθανον η ΜΕΤΚΑ να αναλαβει μερος των μεταλλουργικων εργασιων;\nΑΧΕΡΩΝ 21 Δεκεμβρίου 2018\nΔέν γνωρίζω,αλλά όταν το Κατάρ επέλεξε τα Leo-2A7 μάθαμε εγκαίρως,πρίν τα άρματα παραδοθούν,ότι τα σκάφη θα κατασκευαζόταν από την ΜΕΤΚΑ.\nΤώρα,«σκάει» από το πουθενά το Lynx στο Κατάρ,αλλά δέν είναι γνωστό κάτι για ΜΕΤΚΑ.\nΌπως λέει η γνωστή παροιμία, φύλαγε τα ρούχα σου να έχεις τα μισά.\nΣωστή η επιλογή των Ούγγρων (για εμένα), μετά τα Gripen (με συμφωνία μίσθωσης) άλλη μια απόφαση για ευρωπαϊκό αμυντικό υλικό. Όταν ακούω για Leo2A7+ σκέφτομαι/ονειρεύομαι αναβαθμισμένα/εκσυγχρονισμένα ελληνικά A4 στο επίπεδο 7+ για τον ΕΣ.\nΕμένα αυτό μου φαίνεται πάντως προτιμότερο απο μια σπατάλη 180 εκατ. για 2 ελικόπτερα 2ου χεριού με ανταλλακτικά για τα υπάρχοντα, η για 2 πλοία που αποσείρουν οι Αυστραλοί, εφόσον όταν είχαν ευκαιρίες στο ΠΝ, παρίσταναν τους χορτασμένους με μεγάλα οράματα για «εθνικά πλοία» αφήνοντας ευκαιρίες να χαθούν, ενώ σήμερα ξύνονται.\nΚυριάκος 20 Δεκεμβρίου 2018\nΤο όνειρο σου θα έβγαινε αληθινό. αλλά για τον ουγρικό στρατό.Τα Α7 δεν θα τα βλέπαμε ποτέ καθώς στο τέλος της εκμίσθωσης πάντα υπάρχει η πρόβλεψη της κτήσης με ένα πρόσθετο τίμημα. Και το τίμημα αυτό για εμάς θα αντιστοιχεί στο Α4. Πόσα είπαμε ότι δώσαμε για τα Α4;\nΑυτό είναι ένα σχέδιο/όραμα που ονειρεύονται οι Γερμανοί, αν είναι να τα αναβαθμίσουμε για να τα χαρούν άλλοι να παραμείνουν όπως είναι, εφόσον δεν μας συμφέρει αυτό το σενάριο. Εγώ είχα σκεφτεί αναβαθμισμένα A4 σε έκδοση A7+ για να ενισχυθεί το ιππικό στον ΕΣ, όχι για να φύγουν έξω σε άλλη χώρα πολύτιμα άρματα μάχης(ακόμα και αν είναι παλιότερη έκδοση), που αν θυμάμαι σωστά ήταν μέσα στην συμφωνία για τα Leo2 Hel που αγόρασε η Ελλάδα.\nΟι Γερμανοί σε αυτή την περίπτωση πάλι επωφελούνται οικονομικά, εφόσον θα έχουν συμμετοχή στο έργο αναβάθμισης, μέχρι εκεί όμως, αλλά τα άρματα πρέπει να παραμείνουν στον ΕΣ(άσχετα αν αρέσει στους γερμανούς, οι οποίοι συμφώνησαν στην οριστική παραχώρηση προς την Ελλάδα).\nΟι Ούγγροι πήραν το μερίδιο τους Leo2Α4 απο γερμανικά αποθέματα, για την συμφωνία αγοράς των νέων A7+ που υπέγραψαν. Αν θέλουν παραπάνω μπορούν να παραγγείλουν περισσότερα νέας παραγωγής.\nGunner 20 Δεκεμβρίου 2018\nΓια τα άρματα σήμερα, η μόνη αναβάθμιση που είναι επιτρεπτή, είναι αντικατάσταση απαρχαιωμένων υποσυστημάτων και τοποθέτηση APS στα Leo-2A4/6.\nΑν δεν υπάρχει χρήμα, είναι περιττό να παριστάνουν τους χουβαρντάδες απέναντι στους αμερικανούς η Αυστραλούς για υλικό που ετοιμάζονται αποσείρουν εκείνοι.\nbarbajim barbas 20 Δεκεμβρίου 2018\nΤην ώρα που ο Τούρκος εξοπλίζεται σαν αστακός εμείς ψάχνουμε να δανειστούμε κάνα φράγκο απ’τις αγορές με επιτόκιο λιγουερλ του 4%…\nΌταν θα μας την πέσουν και θα χάσουμε εδαφη θα απορουμε ποιός έφταιξε\nΈνα πολύ ενδιαφέρον χθεσινό σχόλιο από τον Damian90 στο Armor Warfare. Ο Damian90 είναι Πολωνός αρματιστής και πολύ διαβασμένος σχετικά.\nΈχει συνεργαστεί και για το άρθρο που παράθεσα πιο πάνω\nMost Leopard 2A4’s made (also older A0-A1-A2-A3) use B technology armor. During some tests we confirmed this armor is weaker than armor of T-72M1 or our upgraded T-72M1, the PT-91. You can guess we were kinda dissappointed. Only some last production batches of Leopard 2A4 had C technology armor, and last 70 or so had D technology armor same used on Leopard 2A5 and Leopard 2A6… however we do not have these tanks.\nWe also discovered a fatal flaw in Leopard 2A0/A4 chassis design, the bottol of the hull sides where suspension is attached have a structural weakness, which means you can’t up armor tank to the weight of 60+ metric tons, otherwise after some time tanks chassis will start to crack.\nThis means that to upgrade tanks, you need to literally cut off entire hull lower sides where suspension is attached, probably also cutt off hull belly, and weld new ones that are strenghtened. This is obviously incredibly expensive, this is why Leopard 2PL do not have addon armor on the hull. And there are some rumors, we might have also problems with A5’s, but I have no solid confirmation yet.\nAMAP-B armor was tested on the prototype, can’t speak about it, but let’s say, it was all very dissapointing, if the informations I have are all correct.\n@ Ευστάθιος Παλαιολόγος 22 Δεκεμβρίου 2018\nΗ κριτικη που κανει ο Πολωνος ειναι ορθη. Αλλα δεν πρεπει να ξεχναμε οτι οι εκδοσεις «Α0» εως και «Α3» ειναι απο τις αρχικες παρτιδες των ΜΒΤLeo2. Δηλδη προκειται για αρματα μαχης που παραγγελθηκαν το 1978 – 1981. Τα «Leo2Α4» ειναι νεοτερα και αποτελουν το τελευταιο υποδειγμα που μπηκε σε παραγωγη με την 1η παραγγελια του 1982. Μεχρι τα μεσα της δεκαετιας του ’90 που βγηκε το «Α5» δεν βγηκε τιποτα αλλο νεοτερο. Εαν οι Πολωνοι πηγαν και αγορασαν αρματα μαχης του 1978 και γκρινιαζουν για αυτο που εχουν στα χερια τους, «..ας προσεχαν» που λεν και στο χωριο μου. Δεν τους φταει κανενας.\nΟχι οτι ο ΕΣ τα πηγε πολυ καλυτερα το 2000-2005 με τα Leo1A5 του 1960-62. Αλλα αυτο, ειναι αλλο «ανεκδοτο».\nΑς μην εχουμε «διθυραμβικους» για την πιθανη ελληνικη συμμετοχη της ΜΕΤΚΑ στο Ουγγρικο συμβολαιο. Ειναι το ελαχιστο θετικο σε σχεση με τις πολλες δυνατοτητες που υπαρχουν. Μετα τα οσα εχουν συμβει και ακουστει με την ΕΛΒΟ, ειναι μια ευτυχη εξαιρεση για την ασχημη επιλογη να μην δοθει η ΕΛΒΟ στους Γερμανους. Κοινως τα εχουν κανει μεσα στο ΥΠΕΘΑ «μανταρα»! Αντι να εχουμε την ΕΛΒΟ και τους γνωστους υποκατασκευαστες (ΕΑΣ, ΜΕΤΚΑ, Θεων, IDE, Miltech κλπ) να δουλευουν για ολα τα συμβολαια της KMW σαν υποκατασκευαστες, με μια ΕΠΑ της ταξεως του 50% ή και 70%, ολοι -εκτος μαλλον της ΜΕΤΚΑ- καθονται με σταυρωμενα χερια και περιμενουν το «μανα εξ ουρανου» απο το ΥΠΕΘΑ που δεν προκειται να «πεσει» ποτε!\nΚαι το Ουγγρικο συμβολαιο ειναι μονο η «αρχη»!\nΚαι μετα «φταινε οι.. αλλοι» για τα χαλια μας.\nΤο επισημαινει κι ο ιδιος για τις παρτιδες\nΤο ότι έχουν σημειωθεί ρωγμές στις προσδέσεις αναρτήσεως και σκάφους Leo-2A0-A4,χωρίς πρόσθετη θωράκιση δηλαδή,κάνει τον γύρο στην Γερμανία από χρόνια.\nΝομίζω κάποιος το είχε αναφέρει και στο «εν κρυπτώ».\nΜάλιστα,συνήθως αναφερόταν περιστατικό που συνέβη σε μηχανοδήγηση με υψηλή ταχύτητα,όταν το άρμα καβάλησε μία έξαρση του εδάφους.\nΥποπτεύομαι ότι κάτι τέτοιο μπορεί να ισχύει για τα τελευταία 10-15 από τα 130 Leo-2A4 που ήλθαν ανακατασκευασμένα από την Γερμανία (τα τελευταία 53 ανακατασκευάστηκαν στο 304 ΠΕΒ).\nΕίχα διαβάσει ότι τα τελευταία εκείνα άρματα παρουσίαζαν τις δυσκολώτερα αποκαταστάσιμες βλάβες,άρα προφανώς δομικές.\n@ ΑΧΕΡΩΝ 22 Δεκεμβρίου 2018\nΕπειδη δεν θυμαμαι καθολου αυτη την ιδιαιτεροτητα, καθως εχουν περασει καποια χρονια, μπορεις να με διαφωτισεις λιγο περισσοτερο;\nΑυτο συνεβη οταν τα εν λογο ΜΒΤ ηταν σε γερμανικη υπηρεσια, ή μετα απο «..αντα» χρονια και αφου εμειναν να λιαζονται στην υπαιθρο;\nΣωστά θυμάσαι για την συζήτηση στην Γερμανία σχετικά με ρωγμές που έχουν παρουσιαστεί σε σκάφη των Leo2A0-4(σύμφωνα με αναφορές Γερμανών αρματιστών σε συζήτηση σε ένα γερμανικό φόρουμ που είχα παρακολουθήσει).\nΣε μια παλαιότερη συζήτηση στο eA υπήρξε μια ενδιαφέρον συζήτηση για το θέμα, με επίσημες αναφορές (απο Γερμανία) και φωτογραφικό υλικό σχετικά με τις θωρακίσεις ρωσικών/γερμανικών αρμάτων μάχης.\nΗ συζήτηση έγινε στο παρακάτω άρθρο\nTo θέμα που πραγματεύεται ο Damian αφορά δύο σημεία :\n1)την συνθετική θωράκιση που περιέχεται στα διάκενα της χαλύβδινης,στα προσθια τμήματα πύργου και σκάφους.\n(ευγενής χορηγεία Τσιμούχα)\n2)την θωράκιση πλευρών και δαπέδου σκάφους,στην οποία στηρίζονται τα στοιχεία της αναρτήσεως,και η οποία είναι συμβατική.\nΥπόψιν,η θωράκιση σκάφους είναι φέρουσα δομή,και ως τέτοια υφίσταται καταπόνηση τόσο στατική,λόγω βάρους,που όμως είναι πρακτικώς αμελητέα,όσο και -κυρίως- δυναμική,όταν το άρμα κινείται,και ιδίως με μεγάλες ταχύτητες,και σε δύσκολο έδαφος.\nΜία τέτοια αστοχία,ή σειρά τέτοιων αστοχιών ακουγόταν πρίν ακόμα ο ομοσπονδιακός στρατός αποσύρει τα Leopard-2A4,τα οποία υπόψιν ότι προέρχονται τόσο από νέες κατασκευές 1986-92,όσο και από αναβάθμιση παλαιοτέρων Α0-Α1-Α2-Α3 (1978-1986).\nΕπίσης,δέν υπάρχουν Leo-1 του 1960-62.\nΤα -1Α5 προέρχονται από Α0 του 1965-66,και Α1 του 1966-1972.\nΣε ότι αφορά την συνθετική θωράκιση,τώρα,χωρίζεται σε γενεές Α-Β-C-D,και δέν είναι οπτικώς ανιχνεύσιμη,εκτός από την D στις πρόσθιες συρταρωτές πλευρικές θωρακίσεις σκάφους\nΤα άρματα που ενσωματώνουν τις γενεές A-B-C,(Α1-Α2-Α3 και A4 εξ αναβαθμίσεως) φέρουν τις ίδιες αναδιπλούμενες χαλύβδινες πλευρικές θωρακίσεις,αλλά δέν φέρουν όλα συνθετική θωράκιση της νεώτερης γενεάς,ούτε όλα της ίδιας γενεάς.\nΣε ευχαριστω πολυ για τις πληροφοριες .\nΚαθως φαινεται τωρα τελευταια δεν τα εχω πολυ καλα με τις ημερομηνιες.\n«On December 13, 2018, Rheinmetall transferred to its Polish industrial partner – Zakłady Mechaniczny Bumar Łabędy S.A. (ZMBŁ) first Leopard 2PL from the trial series. Two more tanks were delivered next week.\nIn accordance with the contract concluded in February 2016 between ZMBŁ and Rheinmetall Landsysteme GmbH (RLS), Rheinmetall is responsible for the construction and supply of tank prototypes and testing for ZMBŁ.\nAnother 12 tanks of the preliminary series will be upgraded to ZMBŁ with the support of Rheinmetall in 2019, and the rest of the Polish Leopard 2A4 will be upgraded to ZMBŁ in 2019-21.»\nΈνα ενδιαφέρον ρεπορτάζ, όχι μόνο σαν ιστορικό ντοκουμέντο αλλά και για ενημέρωση(για όσους παρακολουθούν στα γερμανικά).


Η Washington Post τον καταγγέλει ανοικτά:« Ο Τραμπ είναι επικίνδυνα ανίκανος. Ωρα για πρόταση μομφής εναντίον του». Άρχισαν τα στοιχήματα εναντίον του. | db8\nHome ΚΟΣΜΟΣ Η Washington Post τον καταγγέλει ανοικτά:« Ο Τραμπ είναι επικίνδυνα...\nΗ Washington Post τον καταγγέλει ανοικτά:« Ο Τραμπ είναι επικίνδυνα ανίκανος. Ωρα για πρόταση μομφής εναντίον του». Άρχισαν τα στοιχήματα εναντίον του.\nΒρετανία: Πιθανή πρόωρη λήξη της θητείας του Τραμπ βλέπουν τα γραφεία στοιχημάτων. Μόλις μετά πέντε μήνες στον Λευκό Οίκο.\nΑπό τις 20 Ιανουαρίου, που ανέλαβε τα καθήκοντά του προκαλεί διαρκώς απογοητεύσεις για τον επιπόλαιο και συχνά ανεύθυνο τρόπο της διακυβέρνησής του. Δεν είναι απλώς άπειρος είναι ανεύθυνος απέναντι σε τόσο σημαντική εξουσία ενός πλανητάρχη. Έτσι, σε ιδιαίτερα σκληρό άρθρο, η Washington Post που αποκάλυψε την εγκληματική γκάφα του Ντόναλντ Τραμπ με τον Σεργκέι Λαβρόφ, αποκαλεί «επικίνδυνα ανίκανο» τον πρόεδρο των ΗΠΑ.\nΟ αρθρογράφος μάλιστα συνιστά πως είναι η ώρα για πρόταση μομφής εναντίον του Τραμπ\n«Εδειξε μόλις πως μπορεί και πως θα βλάψει την ασφάλεια της χώρας, χωρίς να έχει κάποια προφανή πρόθεση» σημειώνει ο Στίβεν Στρόμπεργκ και εκτιμά πως η γκάφα έγινε γιατί ο αμερικανός πρόεδρος ήθελε να… εντυπωσιάσει τον Ρώσο υπουργό Εξωτερικών!\n«Ήταν εδώ και καιρό ξεκάθαρο πως ο Ντόναλντ Τραμπ θα ήταν ένας ανίκανος Πρόεδρος. Όμως την περασμένη εβδομάδα αποδείχθηκε πως είναι ένας επικίνδυνα ανίκανος Πρόεδρος» ξεκινά το κείμενο του αρθρογράφου της Washington Post.\n“Στις πρώτες εβδομάδες της προεδρίας του, τα αβίαστα λάθη του Τραμπ ήταν ντροπιαστικά – τουλάχιστον όμως, κάποιος θα μπορούσε να πει, το διάταγμά του για τη μετανάστευση ήταν τόσο κακοφτιαγμένο που το έκανε ευάλωτο απέναντι στη νομοθεσία, οι φτωχές διαπραγματευτικές του ικανότητες περιέπλεξαν το δρόμο για το επίσης κακοφτιαγμένο νομοσχέδιο για την υγεία και η απροσεξία του στις λεπτομέρειες έδωσαν τη δυνατότητα στο απροσδόκητα ικανό προσωπικό του για την εξωτερική πολιτική να μετριάσει τη ζημιά που εκείνος θα μπορούσε να κάνει. Και όπως σημείωναν κάποιοι Δημοκρατικοί, η αστάθεια του Προέδρου βοήθησε ήδη στο να δημιουργηθούν οι συνθήκες για ένα κύμα εναντίον του Ρεπουμπλικανικού κόμματος το 2018.\nΤο έκανε για να… εντυπωσιάσει τον Λαβρόφ\nΟ Άσσαντ δίνει «γη και ύδωρ» σε όποιον τον στηρίξει


8.227 Επισκέψεις στο άρθρο - Ημερομηνία δημοσίευσης: 20/8/2019\nΈρχεται νέος διαγωνισμός για την απόκτηση χιλίων λεωφορείων σε Αθήνα και Θεσσαλονίκη, συνολικού προϋπολογισμού 500 εκατομμυρίων ευρώ.\nΔιαγωνισμό για 1.000 νέα αστικά λεωφορεία προανήγγειλε ο Γενικός Γραμματέας Μεταφορών, Νίκος Σταθόπουλος. Η αρχική πρόβλεψη αναφέρεται στην προμήθεια 650 λεωφορείων για τον ΟΑΣΑ (Αθήνα) και 350 για τον ΟΑΣΘ (Θεσσαλονίκη) ενώ ο διαγωνισμός θα ξεκινήσει εντός του έτους.\nΤο κόστος υπολογίζεται περίπου στα 500 εκατομμύρια ευρώ και η χρηματοδότηση θα γίνει με κονδύλια του ΕΣΠΑ, του ΠΔΕ και της ΕΤΕπ. Η προηγούμενη σχετική προκήρυξη 750 λεωφορείων που προετοίμαζε η προηγούμενη ηγεσία του υπουργείου με κόστος περί τα 460 εκατομμύρια ευρώ, ακυρώθηκε από την ΑΕΠΠ ύστερα από προσφυγές κατά των όρων την διακήρυξης από τις ενδιαφερόμενες αυτοκινητοβιομηχανίες .\nΟ διαγωνισμός που έρχεται θα είναι ακόμη πιο «πράσινος», καθώς θα περιλαμβάνει 600 με 700 ηλεκτρικά λεωφορεία, των οποίων η φόρτιση θα λαμβάνει χώρα κατά κύριο λόγο στα αμαξοστάσια και αυτό γιατί η ακτίνα της διαδρομής στα περισσότερα δρομολόγια είναι μικρή, οπότε δεν θα υπάρχει ανάγκη ενδιάμεσης φόρτισης τους.\nΣχετικά με την συντήρηση και τα ανταλλακτικά των νέων οχημάτων που ήταν και ο λόγος που «φρέναρε» ο προηγούμενος διαγωνισμός, προς το παρόν, σύμφωνα με τις ίδιες πηγές εξετάζονται όλα τα σενάρια. Πάντως όπως αναφέρουν, ο ΟΣΥ διαθέτει 700 τεχνίτες οι οποίοι δεν θα παίξουν σημαντικό ρόλο στην «νέα ημέρα».\nΤέλος, αξίζει να αναφερθεί ότι ο υπάρχον στόλος των αστικών λεωφορείων της Αθήνας είναι παλαιάς αντιρρυπαντικής τεχνολογίας, με μέση ηλικία σχεδόν 14 ετών, ενώ και τα τρόλεϊ έχουν μέση ηλικία πάνω από 15 έτη.


Vagabond GRACE b. Black - Δωρεάν Αποστολή στο Spartoo.gr ! - Παπούτσια Μποτίνια Woman 106,40 €\nΔεν θα μπορέσετε να αντισταθείτε σε αυτό το μαύρο μποτάκι με τη φοβερή εμφάνιση! Δημιουργήθηκε με δερμάτινο στέλεχος και από καουτσούκ εξωτερική σόλα. Έχει επίσης το φοβερό προσόν να έχει ένα τακούνι 8 εκατοστών. Η μάρκα Vagabond ξέρει πώς να απευθυνθεί στις γυναίκες!\nΠολύ όμορφο σχέδιο, κολακεύει το πόδι. Είναι λίγο σκληρό όμως για τα γούστα μου, θα το προτιμούσα πιο μαλακό.\nΠολύ άνετο, δε με χτύπησε καθόλου.


«Ψάχνεται» με Ρουίζ η Μπαρτσελόνα - Sportsking.gr\n«Ψάχνεται» με Ρουίζ η Μπαρτσελόνα\nH Μπαρτσελόνα τον θέλει σαν τρελή αν και ο ίδιος την έχει απορρίψει ήδη τρεις φορές γιατί ποτέ δεν τον πίστεψε.\n05.05.2018 | 17:51\nΟ νεαρός ποδοσφαιριστής έχει βρεθεί στο “στόχαστρο” αρκετών μεγάλων συλλόγων με τους “μπλαουγκράνα” να βρίσκεται ανάμεσα σε αυτούς. Ωστόσο, σύμφωνα με τη Mundo Deportivo, αυτή δεν είναι η πρώτη φορά που οι Καταλανοί επιθυμούν την απόκτηση του πιο ακριβού παίκτη της Μπέτις, μια και τον έχουν προσεγγίσει ακόμα δύο φορές.\nΗ πρώτη προσφορά στον Ρουίζ έγινε πριν από δύο χρόνια, όταν το κλαμπ της Βαρκελώνης ήθελε να τον αγοράσει, τοποθετώντας τον όμως στις ρεζέρβες και τη Μπαρτσελόνα Β’ που αγωνιζόταν τότε στη Γ’ Εθνική. Η δεύτερη πραγματοποιήθηκε το περασμένο καλοκαίρι, δίνοντάς του θέση πάλι στην ίδια ομάδα που όμως είχε ανεβεί στη Β’ Εθνική αυτή τη φορά.\nΠαρά το δέλεαρ να αποτελεί περιουσιακό στοιχείο της “Μπάρτσα”, ο Ισπανός δεν “πείστηκε” και προτίμησε να παραμείνει στη Μπέτις, όπου γνώριζε εκ των προτέρων πως θα παίζει στη πρώτη ομάδα, αλλά και στη Primera Division.


Gregg Miller: Ο άνθρωπος που έγινε πάμπλουτος φτιάχνοντας εμφυτεύματα όρχεων σε σκύλους - Petpet.news\npetpet.newsPeopleGregg Miller: Ο άνθρωπος που έγινε πάμπλουτος φτιάχνοντας εμφυτεύματα όρχεων σε σκύλους\n5 Ιουνιου 2018 16:06\nΤο γύρο του διαδικτύου κάνει αυτές τις μέρες η ιστορία του Gregg Miller από το Μιζούρι των Ηνωμένων Πολιτειών, ο οποίος έχτισε μια αυτοκρατορία κατασκευάζοντας εμφυτεύματα που αντικαθιστούν τους όρχεις σε στειρωμένα σκυλιά. Σήμερα έχει πελάτες από όλον τον κόσμο, συμπεριλαμβανομένων και πολλών διάσημων, οι οποίοι θέλουν η εμφάνιση των αρσενικών τους σκύλων να μην αλλάζει σε τίποτα μετά τη στείρωση.\nΉταν στις αρχές της δεκαετίας του ’90 όταν το αγαπημένο σκυλί του 40χρονου τότε Miller, ένα αστείρωτο bloodhound με το όνομα Buck, το έσκασε από το σπίτι για να ακολουθήσει ένα θηλυκό που το είχε εντοπίσει από τη μυρωδιά του. Για καλή του τύχη ο Buck δεν έπαθε τίποτα καθώς τον βρήκε ο Miller μετά από 4 μέρες να περιπλανιέται στους δρόμους λίγα χιλιόμετρα μακριά από το σπίτι. Αν όμως ο Buck δεν στειρωνόταν, το μόνο σίγουρο είναι ότι θα το έσκαγε ξανά.\nΠριν τη στείρωση ο Miller ρώτησε τον κτηνίατρό του αν γνωρίζει κάποιον που να μπορεί να βάλει εμφυτεύματα στο σκύλο, στη θέση των όρχεων, ώστε να μην αλλάξει η εμφάνισή του. Ο κτηνίατρος του απάντησε ότι αυτό ήταν το πιο τρελό πράγμα που είχε ποτέ ακούσει.\nΚαι μπορεί για τον κτηνίατρο αυτό να ήταν τρελό, όμως στον Miller η ιδέα αυτή φάνηκε πρωτοποριακή. Και αποφάσισε να την κάνει πραγματικότητα. Έτσι το 1992, με την οικονομική στήριξη τοπικών επιχειρηματιών που επένδυσαν για αυτό πάνω από 100 χιλιάδες δολάρια, ο Miller δημιούργησε μια απίστευτη πατέντα με το όνομα Neuticles, που έμελλε να του αλλάξει τη ζωή.\nΤα Neuticles ήταν εμφυτεύματα όρχεων από σιλικόνη που θα έμπαιναν στη θέση των κανονικών που θα αφαιρούνταν με τη στείρωση του σκύλου. Τα εμφυτεύματα αυτά είχαν τέτοια επιτυχία που ούτε ο ίδιος ο Miller μπορούσε να φανταστεί. Η πρώτη επέμβαση σε σκύλο έγινε το 1995 και ήταν επιτυχής.\nΣύμφωνα με το site της εταιρείας μέχρι σήμερα έχουν πουληθεί πάνω από 500 χιλιάδες ζευγάρια όρχεων, τα οποία κοστίζουν κατά μέσο όρο 31ο δολάρια το ζευγάρι. Εκτός από σκυλιά ο Miller έχει φτιάξει και όρχεις εμφυτεύματα για ελέφαντα σε ζωολογικό κήπο, που ήταν στο μέγεθος ενός καρπουζιού και στοίχισαν 2,800 δολάρια. Και όσο για το πελατολόγιό του, αυτό περιλαμβάνει ανθρώπους -ή σκύλους καλύτερα- από όλον τον κόσμο, μεταξύ αυτών και η οικογένεια Kardashian.\nΟ Miller έχει βραβευτεί με πολλά βραβεία ευρεσιτεχνίας, μεταξύ αυτών και το ig Nobel Proze for Medicine, το 2005. Σήμερα, πάμπλουτος, ζει έξω από το Κάνσας των Ηνωμένων Πολιτειών μαζί με το σκύλο του, τον Humphrey, ένα αγγλικό μπουλντόγκ. Ο Humphrey είναι στειρωμένος και έχει εμφυτεύματα Neuticles.\nΔεν είναι πάντως λίγοι εκείνοι που είναι εντελώς αντίθετοι με όλη αυτή τη λογική και το έχουν εκφράσει δημόσια. Σε κάποιες μάλιστα χώρες τα εμφυτεύματα αυτά έχουν απαγορευτεί. Η αλήθεια είναι ότι ένα ζώο είναι το ίδιο όμορφο πριν και μετά από μια επέμβαση. Τα πράγματα μπερδεύονται στο δικό μας μυαλό-το ανθρώπινο- που συχνά φτιάχνει δυσκολίες και προβληματισμούς εκεί που δεν υπάρχουν.\nGregg Miller: Ο άνθρωπος που έγινε πάμπλουτος φτιάχνοντας εμφυτεύματα όρχεων για σκύλους\nΓυναίκα και ο σκύλος της κολυμπούν παρέα με 20 δελφίνια


Ουλαλούμ (ελευθεριακή πολιτική συλλογικότητα) | Just another Espivblogs.net site | Page 2\nFebruary 14, 2017 oulaloum\tLeave a comment\nΜε ένα πολύ άρρωστο βρέφος στα χέρια\nκαι τριγύρω χορός χρημάτων, ρατσισμός κι αδιαφορία\nΒασική τακτική της λεγόμενης μεταναστευτικής πολιτικής του ελληνικού κράτους είναι η απόκρυψη της αλήθειας σχετικά με τη ρατσιστική μεταχείριση που επιφυλάσσει στους πρόσφυγες και τις άθλιες συνθήκες διαβίωσης στις οποίες τους επιβάλλει να ζουν. Οι μέθοδοι που χρησιμοποιούν οι εγκάθετοί του στο στρατόπεδο της Ριτσώνας (το ίδιο όμως συμβαίνει σε όλους τους καταυλισμούς αποκλεισμού των προσφύγων) συνήθως είναι η λοιδορία, η συκοφαντία, η επιθετική και μπασκίνικη συμπεριφορά, ο εκφοβισμός, απέναντι σε εκείνους που αποκαλύπτουν την αλήθεια. Ο στόχος τους σε κάθε περίπτωση είναι το γρήγορο κουκούλωμα των απάνθρωπων συνθηκών, με κάθε μέσο. Μέσα σε αυτό το πλαίσιο εντάσσεται και η συκοφαντική ανακοίνωση του ‘’Συλλόγου Εργαζομένων στο Νοσοκομείο Χαλκίδας’’ η οποία μάλιστα μιλάει εκ μέρους όλων των εμπλεκόμενων υπερασπίζοντας τους διαχειριστές του καταυλισμού στη Ριτσώνα σα να τους εκπροσωπεί. Ή μήπως έμμεσα αυτούς εκπροσωπεί κι όχι πραγματικά τους εργαζόμενους; Γιατί δηλαδή αναλαμβάνουν να απαντήσουν εκ μέρους άλλων και μάλιστα για ζητήματα που αφορούν τους χειρισμούς στο στρατόπεδο ενώ οι υπεύθυνοι του στρατοπέδου σιωπούν ενοχικά; Εκτός και αν ο Σύλλογος είναι φερέφωνο των ΜΚΟ και λοιπών διαχειριστών στη Ριτσώνα. Γιατί επίσης για τα τεκταινόμενα στο Νοσοκομείο απαντούν οι εργαζόμενοι και όχι η διοίκηση του Νοσοκομείου η οποία επίσης σιωπά; Ο διοικητής του Νοσοκομείου Χαλκίδας μήπως πάλι δεν γνωρίζει τίποτα όπως τότε που ενώ για τρεις εβδομάδες νοσηλεύονταν πρόσφυγες με ηπατίτιδα στο Νοσοκομείο εκείνος δήλωνε άγνοια; Μήπως είναι φως φανάρι ότι ο γενικότερος στόχος είναι το κουκούλωμα των εγκληματικών ευθυνών των διαχειριστών του στρατοπέδου στη Ριτσώνα για τον θάνατο του βρέφους;\nΗ ανακοίνωση του προεδρείου των εργαζομένων στο Νοσοκομείο Χαλκίδας είναι σαθρή γιατί ενώ μας κατηγορεί ότι λέμε ψέματα δεν αναφέρει ούτε ένα παράδειγμα που να αντικρούει τα επιχειρήματά μας δημιουργώντας επί τούτου ψευδείς εντυπώσεις. Όταν όμως κατηγορείς κάποιον δημόσια ότι ψεύδεται το μόνο που οφείλεις να κάνεις είναι να αποδομήσεις τα επιχειρήματά του, διαφορετικά είσαι ένας θρασύς συκοφάντης και οι σκοποί σου κακόβουλοι. Όμως η λακωνική και ιδιαίτερα επιλεκτική εξιστόρηση των γεγονότων που κάνει περιέχει ένα στοιχείο που επιβεβαιώνει ακόμη περισσότερο τη θέση μας. ‘’Έγινε τηλεφωνική επικοινωνία του εφημερεύοντα Παιδιάτρου’’, γράφει η ανακοίνωση, ‘’με τον παιδίατρο της Ριτσώνας και ενημερώθηκε ότι η μητέρα παρέλαβε το βρέφος και έφυγε’’. Όλα μέλι γάλα λοιπόν για τους ανεύθυνους. Βέβαια να σημειώσουμε ότι οι γιατροί και όλοι οι υπεύθυνοι φεύγουν από το στρατόπεδο στις 16:00 ενώ η ανακοίνωση των εργαζομένων αναφέρει ότι ο γιατρός της Παιδιατρικής του νοσοκομείου Χαλκίδας επικοινώνησε με τον παιδίατρο της Ριτσώνας μετά τις 17:45. Με βάση όμως αυτό ως δεδομένο οι υπεύθυνοι του στρατοπέδου φέρουν βαρύτατη ευθύνη για την απόλυτη αδιαφορία που έδειξαν μετά την ενημέρωση από το Νοσοκομείο Χαλκίδας. Γιατί δεν ενημέρωσαν αμέσως τη μητέρα για την επικινδυνότητα της κατάστασης και δεν κανόνισαν τη μεταφορά του βρέφους όπως είχε επειγόντως αποφασιστεί στο νοσοκομείο Χαλκίδας; Σύμφωνα και με τα λεγόμενα του Συλλόγου των εργαζομένων στο νοσοκομείο δεν πέρασε μισή ώρα από τη στιγμή που μπήκε στην Παιδιατρική το βρέφος στις 26 Ιανουαρίου και αμέσως δόθηκε κλήση στο ΕΚΑΒ για διακομιδή στο ‘’Αγλαΐα Κυριακού’’. Κι όμως, περνάει περισσότερο από μια ολόκληρη μέρα, η μητέρα είναι στο στρατόπεδο, οι γιατροί στις θέσεις τους, όλοι οι υπεύθυνοι επίσης, οι εθελοντές των ΜΚΟ βιντεοσκοπούν κάπου στο δάσος την φιλανθρωπία τους, κανείς δεν κάνει τίποτα δηλαδή, κι όταν το μωρό πεθαίνει ισχυρίζονται ότι φταίει η μητέρα. Είναι ξεκάθαρο: Όλοι μαζί τη δείχνουν με το δάχτυλο σαν εξιλαστήριο θύμα για να κρύψουν τις ευθύνες τους. Όσοι λοιπόν επικεντρώνονται αποκλειστικά και μόνο στα γεγονότα της 26ης Ιανουαρίου, ενώ το μωρό δεν πεθαίνει τότε αλλά τα μεσάνυχτα της επόμενης μέρας, το κάνουν για να αποσιωπήσουν τις ευθύνες των διαχειριστών του στρατοπέδου. Επικεντρώνονται όμως σε αυτή την ημέρα, ενοχοποιώντας με την ευκαιρία ταυτόχρονα το θύμα, για να αποκρύψουν το βασικότερο σε όλη την υπόθεση: αρνήθηκαν την επιβεβλημένη από ιατρική άποψη (κυστική ίνωση είναι η διάγνωση) μετεγκατάσταση της οικογένειας μέσα στην πόλη της Χαλκίδας ή ακόμη καλύτερα στην Αθήνα. Ήταν εφικτό. Έχει εξάλλου ήδη γίνει με άλλες οικογένειες προσφύγων.\nΗ καταγγελία μας λοιπόν αφορά κυρίως τους διαχειριστές του στρατοπέδου. Από τη στιγμή που το βρέφος διαγνώστηκε με κυστική ίνωση όφειλαν να εγκαταστήσουν αμέσως την οικογένεια στην πόλη ώστε να είναι κοντά στο νοσοκομείο. Αυτή ήταν η οδηγία των γιατρών, αυτό παρακαλούσε και η μητέρα συνεχώς. Οι διαχειριστές όμως δεν έκαναν ποτέ αυτό που όφειλαν και κράτησαν την οικογένεια στο βουνό μάλιστα χωρίς δυνατότητα άμεσης πρόσβασης στη Χαλκίδα. Για να αντιληφθούμε το μέγεθος της εγκληματικής στάσης των διαχειριστών της Ριτσώνας η κυστική ίνωση είναι μια ασθένεια που χρήζει πολύ ειδικής φροντίδας και συχνές επισκέψεις στο νοσοκομείο γιατί οι επικινδυνότητες για τη ζωή του βρέφους είναι πολύ μεγάλες. Από τη στιγμή της διάγνωσης, ένας ασθενής με κυστική ίνωση πρέπει να παρακολουθείται από εξειδικευμένο γιατρό και να νοσηλεύεται τακτικά σε νοσοκομείο. Εννοείται και δεν υπερβάλουμε, το να εξαναγκάζεις ένα βρέφος δύο μηνών με κυστική ίνωση να ζει στο πουθενά μέσα σε ένα isobox είναι σαν να το καταδικάζεις.\nΑπάνθρωποι; Ελεεινοί; Οι λέξεις είναι λίγες. Κι όχι μόνο αυτό, τους έστελναν στα νοσοκομεία πολλές φορές χωρίς μεταφραστές με αποτέλεσμα να υπάρχει μεγάλο πρόβλημα στην επικοινωνία και οι άνθρωποι να μην καταλαβαίνουν καλά τι συμβαίνει, όπως και συνέβη την προηγούμενη ημέρα του θανάτου του βρέφους (η ανακοίνωση του προεδρείου των εργαζομένων αποσιωπά αυτό το κρίσιμης σημασίας δεδομένο). Βέβαια στην Αθήνα τους έστελναν όχι μόνο χωρίς μεταφραστές αλλά και χωρίς χρήματα με αποτέλεσμα όσο καιρό έμεναν εκεί να μην έχουν πραγματικά τίποτα να φάνε. Οι μετακινήσεις με ασθενοφόρο πολλές φορές αργούσαν αισθητά, αυτό δεν μπορεί να το αρνηθεί κανείς και είναι φυσικό με βάση τις ανάγκες που καλύπτουν τα ασθενοφόρα εντός και εκτός Χαλκίδας. Τη νύχτα του θανάτου του βρέφους η διακομιδή στο νοσοκομείο δεν γίνεται με ασθενοφόρο αλλά με ταξί. Παρεμπιπτόντως θέλουμε να διευκρινίσουμε ότι για τις δυσλειτουργίες στο Νοσοκομείο Χαλκίδας δεν ευθύνονται οι εργαζόμενοι αλλά αποκλειστικά η διοίκηση και η κυβερνητική πολιτική με τις δολοφονικές περικοπές στο σύστημα υγείας. Η αλήθεια μάλιστα είναι ότι η ύπαρξη του Νοσοκομείου Χαλκίδας οφείλεται στο φιλότιμο και τις υπεράνθρωπες προσπάθειες μεγάλης μερίδας των εργαζομένων. Το ίδιο ισχύει και για το ΕΚΑΒ. Γι’ αυτούς τους λόγους όμως θα έπρεπε αμέσως να εγκαταστήσουν την οικογένεια μέσα στην πόλη ώστε να έχει γρήγορη πρόσβαση στο Νοσοκομείο. Μάλιστα η μητέρα έκανε συνεχείς εκκλήσεις στην ΜΚΟ IOM και τους διαχειριστές του στρατοπέδου για εγκατάσταση όχι μόνο στη Χαλκίδα αλλά στην Αθήνα καλύτερα ώστε να είναι κοντά στα νοσοκομεία που ούτως ή άλλως διακομιζόταν μετά τη γέννησή του το βρέφος. Επίσης, αφού ο μάνατζερ του καταυλισμού δεν ήθελε να τους εγκαταστήσει στην πόλη (δολοφονική εμμονή όπως αποδείχτηκε) τουλάχιστον θα έπρεπε να μεριμνήσει για μόνιμο μεταφορικό μέσο που θα βρισκόταν σε συνεχή αναμονή. Η παρουσία στη Ριτσώνα ενός ασθενοφόρου ήταν πάγιο αίτημά μας από την αρχή της λειτουργίας του στρατοπέδου. Τόσο χρήμα ρέει εκεί πάνω. Παντού οι ΜΚΟ διατυμπανίζουν τη φιλανθρωπία τους, τόσα βαν χρησιμοποιούν για τις μετακινήσεις τους. Όλοι οι υπεύθυνοι γνώριζαν την κρισιμότητα της κατάστασης. Δεν είναι υπερβολή λοιπόν να πούμε ότι τους είχαν πραγματικά πεταμένους στο δρόμο με ένα πολύ άρρωστο μωρό 2 μηνών στην αγκαλιά. Αυτή είναι η αλήθεια και λέγεται απανθρωπιά.\nΗ στάση τους μετά το θάνατο του βρέφους αποδείχτηκε χειρότερη και ξεδιάντροπα ενοχική. Αντί να στηρίξουν ψυχολογικά αλλά και με κάθε άλλο μέσο τη μητέρα και την υπόλοιπη οικογένεια, αντί να της συμπαρασταθούν, ενοχοποίησαν αμέσως τη μητέρα, για να κουκουλώσουν την εγκληματική τους συμπεριφορά και να αποποιηθούν τις ευθύνες. Την έστησαν στον τοίχο. Αυτό κάνει ο ένοχος και το κάνει κυνικά όπως και αυτοί. Αυτό είναι στήσιμο ‘’λαϊκού’’ δικαστηρίου και όχι η τεκμηριωμένη μας καταγγελία.\nΑπό το παζλ της αθλιότητας και της επιχείρησης ‘’κουκούλωμα της κατάστασης’’ δεν μπορούσε να λείπει η εμπλοκή των ΜΜΕ και βέβαια η ανεκτίμητη πάντα αρωγή της ηγετικής μορφής του επαρχιακού κίτρινου τύπου. Σε ολοσέλιδο ρεπορτάζ η τοπική εφημερίδα Ευβοϊκή ‘’Γνώμη’’ ενοχοποιεί χωρίς ενδοιασμούς τους γονείς ενώ τους ειρωνεύεται και τους λοιδορεί με ανεπίτρεπτες εκφράσεις. Ο ‘’δημοσιογράφος’’ χύνει ένα ρατσιστικό οχετό απέναντι σε δαιμονοποιημένα εξιλαστήρια θύματα τα οποία περιπαίζει δημόσια χωρίς ίχνος τσίπας. ‘’Έχουν προϊστορία στις φυγές’’ είναι ένας πηχυαίος τίτλος μέσα στο ρεπορτάζ. Ο διοικητής του Νοσοκομείου Χαλκίδας εμφανίζεται στο ρεπορτάζ για να επιβεβαιώσει, χρησιμοποιώντας κι αυτός τη λέξη ‘’λάθρα’’ για τη συμπεριφορά των προσφύγων. Ούτε υπόνοια βέβαια για τυχόν παραλείψεις, όλα πήγαν μια χαρά. Εξάλλου η λογική τους όπως αποδεικνύεται από το ‘’ρεπορτάζ’’ είναι αυτή: μεταναστάκι ήταν, λαθραία μπήκε στη χώρα μας, λαθραία έφυγε. Αυτό όμως δεν είναι δημοσιογραφία είναι δημόσια εκτόνωση ενός ψυχικού βόθρου. Αυτό είναι ‘’λαϊκό’’ δικαστήριο, θρασύτατοι κύριοι/ες του προεδρείου του Συλλόγου Εργαζομένων στο ΓΝΧ, αλλά περί αυτού τσιμουδιά, επειδή αποτελείτε κι εσείς μέρος της επιχείρησης κουκουλώματος και ενοχοποίησης του θύματος, συντάσσεστε με την αθλιότητα.\nΗ κραυγή της μάνας όμως θα ακούγεται για πάντα στη Ριτσώνα: ‘’παρακαλούσα τους υπεύθυνους για μετεγκατάσταση στη Χαλκίδα’’.\nΤο στρατόπεδο στη Ριτσώνα δεν είναι φιλοξενία\nΕίναι απανθρωπιά και κερδοσκοπία\nΌχι άλλοι θάνατοι προσφύγων στη Ριτσώνα\nΆμεση μετεγκατάσταση στην πόλη\nFebruary 7, 2017 oulaloum\tLeave a comment\nΟ κύριος Μουζάλας σήμερα επιτέθηκε ενάντια στους ανεξάρτητους αλληλέγγυους.\nΟ Μουζάλας ξανάρχισε το ίδιο τροπάριο για τους ανεξάρτητους αλληλέγγυους. Φταίνε οι αλληλέγγυοι για τις φασαρίες στα camp. Όμως και τα αγριογούρουνα της Ριτσωνας γνωρίζουν ότι το φαγητό (αξίας 180.000€/ μήνα) οι πρόσφυγες το πετάνε, γιατί το φαγητό δεν τρώγεται, παρόλα αυτά η σύμβαση με τον συγκεκριμένο μάλιστα προμηθευτή συνεχίζεται. Οι πρόσφυγες από τον Αύγουστο του 2016 δικαιούνται 90€ κάθε ενήλικας και 50€ κάθε ανήλικος αλλά έχουν πάρει μόνο τον Οκτώβριο και τον Ιανουάριο, ενώ οι ενήλικες γυναίκες πήραν 50€, τα υπόλοιπα χρήματα που πήγαν;\nΣύμφωνα με τους γιατρούς το βρέφος με την εκ γενετής κυστική ίνωση έπρεπε να κατοικεί ή πολύ κοντά στο νοσοκομείο μέσα στην πόλη ή να νοσηλεύεται. Το μωρό έφυγε από τη ζωή στις 27 Ιανουαρίου το βράδυ διαμένοντας στη Ριτσώνα. Η αδιαφορία των υπευθύνων αποδείχτηκε εγκληματική.\nΚαταγγελία στην εισαγγελία Χαλκίδας για τα 60 και πλέον περιστατικά ηπατίτιδας Α και για την εγκληματική αμέλεια των διαχειριστών του στρατοπέδου της Ριτσώνας αλλά και του νοσοκομείου Χαλκίδας ή εκκρεμεί ή μπήκε στο αρχείο.\nΤα περιστατικά εκφοβισμού προσφύγων από τους διαχειριστές της Ριτσώνας αποδεικνύουν τον χαρακτηρισμό του ανθρωποφύλακα και την υποκρισία της δήθεν αλληλεγγύης.\nΌλα αυτά είναι προβλήματα που δημιουργούν οι αλληλέγγυοι κύριε Μουζαλα; Μαζέψτε τα όρνεα που βάζουν χέρι στα χρήματα που δικαιούνται οι πρόσφυγες γιατί από μέρους ανεξάρτητων αλληλέγγυων ακόμα δεν είδατε τίποτα.\nJanuary 30, 2017 oulaloum\tLeave a comment\nΘάνατος βρέφους στη Ριτσώνα: Σκόπιμες ψευδείς ειδήσεις και παραπλάνηση της κοινής γνώμης από υπεύθυνους και εμπλεκόμενους οδηγούν τους γονείς στο αυτόφωρο.\nΤην 28η Ιανουαρίου τα δελτία ειδήσεων πανελλαδικής εμβέλειας μετά από παραπληροφόρηση και διασπορά ψευδών ειδήσεων που διέδωσαν εμπλεκόμενοι έπαιξαν μια είδηση η οποία ούτε λίγο ούτε πολύ έλεγε ότι ένα μωρό δυο μηνών έφυγε από την ζωή από αμέλεια των Συρίων Κουρδικής καταγωγής που διέμεναν στη Ριτσώνα. Οι γονείς στις 10 το πρωί της 28ης Ιανουαρίου προσήχθησαν στο Α.Τ. Χαλκίδας με την κατηγορία της παραμέλησης ανηλίκου.\n26 Νοέμβρη του 2016 γεννήθηκε στο νοσοκομείο Χαλκίδας η μικρή Noursan. Από την ημέρα γέννησής της, της διεγνώσθη κυστική ίνωση με αναπνευστικό πρόβλημα με συχνή την ανάγκη υποστήριξης οξυγόνου. Στις 02/12/2016 το παιδί εισήλθε στο νοσοκομείο παίδων Αγία Σοφία όπου νοσηλεύτηκε για 24 ημέρες και εξήλθε στις 27/12/2016.\nΌλο αυτό το διάστημα από τις 27/12/2016 και μετά το βρέφος μπαινόβγαινε στα νοσοκομεία της Αθήνας, νοσηλεύτηκε και πάλι στο παίδων Αγία Σοφία και το Αγλαΐα Κυριακού όπου κατόπιν εξετάσεων και αφού νοσηλεύτηκε μια μέρα επέστρεψε στις 12/01/2017 στην Ριτσώνα. Εκεί επισκέφθηκε τους γιατρούς του Ισπανικού Ερυθρού Σταυρού οι οποίοι επέμεναν ότι το παιδί πρέπει να βρίσκεται εντός τους αστικού ιστού για να έχει εύκολη πρόσβαση στο νοσοκομείο. Απεγνωσμένα οι γονείς πίεζαν και εκλιπαρούσαν τους υπεύθυνους της ΙΟΜ και των ΜΚΟ για να τους βρουν κατοικία στην Χαλκίδα (όπως άλλωστε έπραξαν για πολλούς άλλους), ενώ αυτοί τους αγνοούσαν και τους παρέπεμπαν από ημέρα σε ημέρα αδιαφορώντας συνειδητά. Το βρέφος είχε διαγνωσθεί εκ γενετής με κυστική ίνωση και χρειαζόταν την υποστήριξη οξυγόνου, η οποία δεν υπήρχε και δεν υπάρχει στον χώρο του camp της Ριτσώνας.\nΣτις 24/01/2017 απευθύνθηκαν οι γονείς για πολλοστή φορά στους γιατρούς της Ριτσώνας από όπου και έλαβαν γραπτή διαβεβαίωση ότι πρέπει να μετεγκατασταθούν πλησιέστερα του νοσοκομείου (ακολουθεί σχετικό έγγραφο).\nΜια μέρα μετά, 25/01/2017, το βρέφος μεταφέρθηκε από την μητέρα λόγω έλλειψης οξυγόνου στο νοσοκομείο Χαλκίδας όπου μετά από εξετάσεις τους είπαν ότι θα καλέσουν ασθενοφόρο χωρίς να τους ενημερώσουν για το πού και για ποιό λόγο. Η γυναίκα έμεινε εκτός κλινικής με το βρέφος στην αγκαλιά από τις 10 το πρωί μέχρι τις 9 το βράδυ περιμένοντας ασθενοφόρο και όλο αυτό το διάστημα συχνά ενοχλούσε τους γιατρούς για την έκβαση του περιστατικού. Για τελευταία φορά ενόχλησε τον γιατρό ο οποίος της είπε ότι το παιδί είναι καλά δίχως να τους δώσει παραπέρα οδηγίες. Έτσι η μητέρα ελλείψει ασθενοφόρου επέστρεψε στην Ριτσώνα με ταξί.\nΣτις 27/01/2017 το πρωί στις 10 (ώρα προσέλευσης γιατρών ερυθρού σταυρού) επισκέφθηκε τους γιατρούς λέγοντάς τους ότι το βρέφος δεν ήταν καλά και οι οποίοι της είπαν ότι αν χειροτερέψει να καλέσουν ασθενοφόρο . Το απόγευμα και ενώ οι γιατροί είχαν αποχωρήσει έπαιρναν τηλέφωνα τους υπεύθυνους του camp (γιατρούς και υπευθύνους ΙΟΜ και ΜΚΟ) και κανείς δεν απαντούσε. Γύρω στις 12 παρά 20 κάλεσαν ασθενοφόρο το οποίο δεν πήγε ποτέ και στις 12 με 12 και 15 με συνοδεία της γιαγιάς και του θείου του βρέφους καλέστηκε ταξί (οι γονείς έμειναν στο camp εντός του isobox με ισχυρό σοκ παρουσία φίλων και συγγενών και γειτόνων) και καθ’ οδόν για το νοσοκομείο της Χαλκίδας το βρέφος εξέπνευσε 2 χιλιόμετρα πριν φτάσουν. Ενδεικτικό είναι ότι όλο αυτόν τον καιρό που οι γονείς βίωναν αυτή την ταλαιπωρία στα νοσοκομεία Αθήνας και Χαλκίδας έχοντας πίσω δύο ανήλικα ήταν χωρίς μεταφραστή για το μεγαλύτερο χρονικό διάστημα, χωρίς χρήματα και φαγητό παρά τις απεγνωσμένες εκκλήσεις προς τους υπεύθυνους. Να σημειώσουμε επίσης ότι στην Ριτσώνα γιατροί , νοσηλευτικό προσωπικό και υπεύθυνοι πηγαίνουν από Δευτέρα έως Παρασκευή 10 το πρωί με 16:30 το απόγευμα.\nΕγκληματικές ευθύνες έχουν οι υπεύθυνοι του camp, τα μμε και όλοι οι εμπλεκόμενοι την στιγμή που προσπαθούν να αποποιηθούν ευθύνες, να αποπροσανατολίσουν για το γεγονός μέσω των μμε και να προσάψουν κακόβουλα τις ευθύνες για το γεγονός στους γονείς του βρέφους σέρνοντάς τους στις 28/01, 10 το πρωί στο Α.Τ. Χαλκίδας σε αυτόφωρη διαδικασία για παραμέληση ανηλίκου. Τα συμπεράσματα δικά μας/σας.\nΑναδρομικά αναφέρουμε πως και στο παρελθόν υπήρξε εγκληματική αμέλεια των υπευθύνων για λοιμώδη και άλλα νοσήματα τα οποία έχουν καταγγελθεί στην εισαγγελία Χαλκίδας.\nΌχι στην καταστροφή του Κολοβρέχτη – Ο υγροβιότοπος είναι πηγή ζωής\nJanuary 11, 2017 oulaloum\t1 Comment\nΟ υγροβιότοπος Λιβάδι (Κολοβρέχτης) βρίσκεται στα σύνορα των δήμων Μεσσαπίων-Διρφύων και Χαλκιδέων και αποτελεί ένα οικοσύστημα μεγάλης φυσικής και οικολογικής αξίας. Έχει κηρυχτεί προστατευόμενη περιοχή με Προεδρικό Διάταγμα (ΦΕΚ. 642 ΙΔ 19-10-1989) και προστατεύεται από διεθνείς συνθήκες (Ramsar-Βέρνης) τις οποίες έχει υπογράψει και δεσμεύουν το ελληνικό κράτος. Όμως, στην πραγματικότητα αντί να προστατεύεται, ο υγροβιότοπος υποβαθμίζεται, λεηλατείται και καταστρέφεται συνειδητά: από τις φωτιές που μπαίνουν στους καλαμιώνες με στόχο την καταπάτηση του χώρου και την επέκταση των γεωργικών καλλιεργειών, από τα βιομηχανικά απόβλητα που ρέουν από γειτονικές επιχειρήσεις, τις απορρίψεις σκουπιδιών και μπάζων, τα αστικά λύματα, τις παράνομες εκχερσώσεις και επιχωματώσεις με στόχο την καταπάτηση, την παράνομη κατασκευή καναλιών απορροής, τα φυτοφάρμακα και τα αγροτοκτηνοτροφικά απόβλητα, το παράνομο κυνήγι και την παράνομη βοσκή ζώων, την κίνηση τροχοφόρων και το παράνομο στρώσιμο δρόμων. Όλα αυτά πάντα με τη συνένοχη παντελή αδιαφορία των υποτιθέμενων υπεύθυνων αρχών.\nΔιαχρονικά στον υγροβιότοπο ζούσαν ή διαχείμαζαν πολλά πουλιά (ερωδιοί, χαλκόκοτες, γλαρόνια, πρασινοκέφαλες πάπιες, γερακίνες, ασημόγλαροι και καστανοκέφαλοι γλάροι, καλημάνες κ.α) αφού αποτελεί ένα σημαντικό πέρασμα υδρόβιων πτηνών μερικά από τα οποία είναι πολύ σπάνια, όπως οι καλημάνες. Στο παρελθόν έχουν καταμετρηθεί 49 προστατευόμενα είδη πουλιών ενώ υπάρχουν και δεκάδες άλλα μεταναστευτικά και μη.\nΣήμερα, θεωρείται ότι οι ανθρώπινες παρεμβάσεις μειώνουν τραγικά τους πληθυσμούς των πουλιών. Οι καταπατητές συνεχίζουν ανενόχλητοι την καταστροφή με εμπρησμούς και άλλες παρεμβάσεις ενώ οι αρμόδιες υπηρεσίες του Κράτους κάνουν εδώ και δεκαετίες τα στραβά μάτια. Η ‘’Ομάδα Πολιτών για τη Διάσωση του Υγροτόπου του Κολοβρέχτη’’ καταγγέλλει: τον τελευταίο καιρό με αλλεπάλληλες φωτιές-εμπρησμούς, οι επίδοξοι διεκδικητές και καταπατητές του υγροτόπου προσπαθούν να δημιουργήσουν το έδαφος για να εισβάλουν περισσότερο μέσα στον πυρήνα του υδροβιοτόπου. Επιπλέον και αμέσως μετά τις πρόσφατες πυρκαγιές του Δεκεμβρίου ένα καμένο κομμάτι έχει ήδη μπαζωθεί από κάποιους διεκδικητές, ενώ εντός της ζώνης Α’ του υδροβιότοπου βρίσκεται εγκατεστημένη μπουλντόζα η οποία προχωρά σε εργασίες διαμόρφωσης.΄\nΟι εμπρησμοί όμως δεν είναι κάτι που συμβαίνει τελευταία, είναι η πάγια εγκληματική τακτική των καταπατητών εδώ και πολλά χρόνια, οι οποίοι, με την ανοχή πάντα των αρμόδιων υπηρεσιών, σταδιακά καταστρέφουν τον υγροβιότοπο. Ο προηγούμενος εμπρησμός είχε συμβεί στις 20 Φεβρουαρίου του 2014. ‘’Το θέαμα ήταν ανατριχιαστικό. Λίγο πριν νυχτώσει μια τεράστια φωτιά κατέστρεψε μεγάλο τμήμα του πυρήνα του βιότοπου. Τα πουλιά έφυγαν ή κάηκαν. Οι φωλιές τους, τα βατράχια, οι χελώνες κάηκαν’’.\nΕπίσης θα πρέπει να θυμίσουμε ότι στο παρελθόν ομάδα δημοτικών συμβούλων του δήμου Μεσσαπίων προσπάθησαν να θέσουν επίσημα θέμα αποξήρανσης και εκμετάλλευσης για οικοπεδοποίηση. Επίσης, ότι ο Δήμος Μεσσαπίων παράνομα έστρωσε δρόμο μέσα στον πυρήνα (Α’ Ζώνη) του υγρότοπου με χώμα από τα μεταλλεία της Λάρκο.\nΜετά από διαμαρτυρίες πολιτών και τοπικών συλλόγων ο συνήγορος του πολίτη παρενέβη δύο φορές με επιστολές (στις 19/6/2008 και 9/10/2008), με αυστηρές συστάσεις προς τη δημόσια διοίκηση και τους δήμους Μεσσαπίων και Χαλκιδέων για την καταστροφή του Κολοβρέχτη.\nΤι έκαναν όμως οι Δήμοι και οι αρμόδιες υπηρεσίες του Κράτους μέχρι σήμερα; Απολύτως τίποτα. Άφησαν δηλαδή ανενόχλητους τους καταπατητές να καταστρέφουν τον υγροβιότοπο με συνεχείς εκχερσώσεις και επιχωματώσεις, την κατασκευή καναλιών απορροής και εμπρησμούς. Οι ευθύνες λοιπόν των αρμόδιων αρχών (Δήμοι-Περιφέρεια) για τη σημερινή καταστροφή είναι μεγάλες και είναι ακόμη μια απόδειξη ότι δεν πρέπει να περιμένουμε τίποτα από αυτούς. Μόνο η συλλογική κινητοποίηση και ευαισθητοποίηση των ίδιων των πολιτών μπορεί να έχει θετικά αποτελέσματα. Το παράδειγμα της αρχιτεκτονικής αποκατάστασης της Δημοτικής Αγοράς της Χαλκίδας ενάντια στην ισοπεδωτική μανία του δημάρχου το αποδεικνύει περίτρανα. Μια ομάδα πολιτών με επιμονή, δημοκρατική οργάνωση, αγάπη για την τοπική ιστορία και την επιστημονική τεκμηρίωση κατάφερε όχι μόνο να αποτρέψει το γκρέμισμα αλλά και να αναδείξει τους ιστορικούς και επιστημονικούς όρους της ορθής αποκατάστασης.\nΔεν πρέπει λοιπόν να ανεχτούμε άλλο αυτή την κατάσταση, δεν μπορούμε να παραμένουμε αμέτοχοι στην καταστροφή. Η λεηλασία πρέπει να σταματήσει και η ζωή να αποκατασταθεί πλήρως στο οικοσύστημα του Κολοβρέχτη. Είναι το χρέος μας απέναντι στις επόμενες γενιές και τα πλάσματα που ζουν μέσα οικοσύστημα.\nΠρέπει αμέσως να σταματήσει η καταπάτηση και η καταστροφή του οικοσυστήματος\nΝα καθαριστεί απολύτως η περιοχή από σκουπίδια και μπάζα και να περιφραχθεί τουλάχιστον η Α’ Ζώνη (πυρήνας)\nΝα σταματήσει η μόλυνση των υδάτων από τα λύματα του βιολογικού καθαρισμού της Ν. Αρτάκης καθώς και από τα αγροτοκτηνοτροφικά απόβλητα\nΤο οικολογικό έγκλημα που συντελείτε αφορά όλους τους πολίτες αυτού του τόπου, αν ενώσουμε τις φωνές μας, αν αντισταθούμε οργανωμένα στη λεηλασία της ζωής θα έχουμε θετικά αποτελέσματα.\nΌρια του Πυρήνα του Υγροβιότοπου\nΕΥΒΟΙΑ: Ο ΥΔΡΟΒΙΟΤΟΠΟΣ ΚΟΛΟΒΡΕΧΤΗΣ ΠΑΛΙ ΣΤΟ ΣΤΟΧΑΣΤΡΟ ΕΜΠΡΗΣΤΩΝ ΚΑΙ ΚΑΤΑΠΑΤΗΤΩΝ\nDecember 22, 2016 oulaloum\tLeave a comment\nΤον τελευταίο καιρό με αλλεπάλληλες φωτιές-εμπρησμούς, οι επίδοξοι διεκδικητές και καταπατητές του υγροτόπου προσπαθούν να δημιουργήσουν το έδαφος για να εισβάλουν περισσότερο μέσα στον πυρήνα του υδροβιοτόπου. Επιπλέον και αμέσως μετά τις πρόσφατες πυρκαγιές του Δεκεμβρίου ένα καμένο κομμάτι έχει ήδη μπαζωθεί από κάποιους διεκδικητές, ενώ εντός της ζώνης Α’ του υδροβιότοπου βρίσκεται εγκατεστημένη μπουλντόζα η οποία προχωρά σε εργασίες διαμόρφωσης.\nΌλα αυτά συμβαίνουν μέσα σε προστατευόμενη περιοχή με προεδρικό διάταγμα (ΦΕΚ 642/Δ/9-10-1989) και διεθνείς συνθήκες (Ramsar – Βέρνης) που έχει υπογράψει το ελληνικό κράτος. Αυτά τα εξόφθαλμα εγκληματικά γεγονότα όμως δεν αρκούν να κινητοποιήσουν τις αρμόδιες κρατικές υπηρεσίες (εκτός της πυροσβεστικής), την Περιφέρεια Στερεάς Ελλάδας και τους Δήμους Χαλκιδέων ή Μεσσαπίων – Διρφύων στους οποίους ανήκει διοικητικά ο υδροβιότοπος.\nΕπικοινωνία – kolobrextissos@gmail.com\nΠού βρίσκεται σήμερα η εξουσία;\nDecember 9, 2016 oulaloum\tLeave a comment\nΗ κατάληψη των Χειμερινών Ανακτόρων από το φιλμ ΄΄Οκτώβρης” του Σεργκέι Αϊζενστάιν\nΣήμερα υπάρχει ένα σύνολο συστημάτων σε συνέργεια, μερικές φορές σε ανταγωνισμό μεταξύ τους, με στόχο την κατάκτηση ηγεμονιών συνδεδεμένων με συγκεκριμένες καταστάσεις. Δεν υπάρχει πια μια υπερκείμενη ταξική δομή, ικανή να ασκεί την κυριαρχία επί παντός επιστητού, που αποφασίζει την οικονομική πολιτική και επιβάλλει τις επιλογές της. Αντιθέτως ηγεμονικό είναι ένα είδος χρηματοοικονομικής ολιγαρχίας, η οποία δεν μπορεί να συγκριθεί με καμία ταξική δομή, όπως θεωρείτο η αστική τάξη, αλλά με ένα ρευστό μάγμα, ανώνυμο και χωρίς δομή, το οποίο συνεχώς κινείται ανάμεσα στις χρηματοοικονομικές διακυμάνσεις υπερβαίνοντας τη συγκεκριμένη φύση του χρήματος ως χαρτονομίσματος και η οποία χωρίς να ελέγχει άμεσα, επιβάλλεται επηρεάζοντας, εκβιάζοντας και εξαναγκάζοντας.\nΟλόκληρη η παραδοσιακή μυθολογία και η αφήγηση του επαναστατικού-εξεγερσιακού φαντασιακού δεν είναι πλέον δυνατή ούτε αποτελεί ρεαλιστική πρόταση κυρίως για δύο λόγους. Κατ’ αρχήν επειδή θέτει ως προνομιακό στοιχείο τη μιλιταριστική αντιπαράθεση, η οποία γίνεται αντιληπτή και βιώνεται ως πραγματικη πολεμική σύγκρουση, όταν ο πόλεμος σε όλα και για όλα αποτελεί ευνοϊκό έδαφος για την κυριαρχία, η οποία τον δημιούργησε, τον γνωρίζει τέλεια και τον ανανεώνει συνεχώς. Κατά δεύτερο επειδή δεν υπάρχει πια κανένα ‘’Χειμερινό Ανάκτορο’’ προς κατάκτηση, κανένας κεντρικός τόπος ελέγχου ή κάθετο κέντρο από το οποίο προέρχεται κάθε εξουσία κι από το οποίο εξαρτάται κάθε καταπιεστική αρχή. Υπάρχει αντιθέτως μια διαπλοκή εξουσιών, πολλοί τόποι ελέγχου με μεγάλη ικανότητα επιρροής και επιβολής, η οποία δεν μπορεί να αναχθεί σε μια αυταρχική ‘’κρατία’’ στην οποία υπάγονται τα πάντα και από την οποία εξαρτώνται τα πάντα.\nΕπιβάλλεται λοιπόν μια αλλαγή προοπτικής. Πρέπει να αρχίσουμε να σκεφτόμαστε, πέρα από το να πειραματιζόμαστε εις βάθος, ότι είναι δυνατόν να χτυπήσουμε την υπάρχουσα ρευστότητα της κυριαρχίας αποσυρόμενοι από την επιρροή της, ακυρώνοντας τα αποτελέσματά της με την αποφασιστική και ασυμβίβαστη δημιουργία μιας ‘’κοινωνίας μέσα στην κοινωνία’’ η οποία θα ανατρέψει το υπάρχον αυτοδιαχειριζόμενη τον εαυτό της όλο και περισσότερο.\nΑπόσπασμα από το άρθρο του Αντρέα Πάπι Να αλλάξουμε τον κόσμο (χωρίς να πάρουμε την εξουσία) στο περιοδικό A rivista anarchica\nΜετάφραση: Ν. Χριστόπουλος\nΚάλεσμα σωματείου εργατοϋπαλλήλων στην ΒΙΟ.ΜΕ\nDecember 7, 2016 oulaloum\tLeave a comment\nΓια τους εργαζόμενους που χάνουν τις δουλειές τους, που πετιούνται στο δρόμο, χωρίς αποζημίωση, χωρίς φροντίδα, χωρίς μέλλον.\nΓια τα εκατομμύρια των νέων ανέργων που συνωστίζονται στις ουρές του ΟΑΕΔ για ένα επίδομα πείνας.\nΓια τους χιλιάδες που εγκαταλείπουν τη χώρα για να ψάξουν ένα αβέβαιο μέλλον στο εξωτερικό.\nΓια τους χιλιάδες δολοφονημένους μετανάστες στα αφιλόξενα νερά του Αιγαίου.\nΓια τους χιλιάδες φυλακισμένους μετανάστες στα κολαστήρια που οι πολιτισμένοι εξουσιαστές, ‘Έλληνες και Ευρωπαίοι ονομάζουν hotspot και εμείς σύγχρονα στρατόπεδα συγκέντρωσης.\nΓια τους δεκάδες δολοφονημένους ντόπιους και μετανάστες από την κρατική ή παρακρατική τρομοκρατία, από δολοφόνους με στολή αλλά και δολοφόνους χωρίς στολή μα με τον μαίανδρο της Χρυσής Αυγής.\nΓια τους μικρούς και μεγάλους αγώνες που ξεσπάνε, έξω και ενάντια στον υποταγμένο εργοδοτικό συνδικαλισμό των ΓΣΕΕ-ΑΔΕΔΥ.\nΓια τον αγωνιστές στο δάσος των Σκουριών που δίνουν αγώνα για όλους μας ενάντια στην εξόρυξη χρυσού και τον καρκινογόνο αμίαντο.\nΓια τον αγώνα στο εργοστάσιο της ΒΙΟΜΕ, που ζωγραφίζει ένα μέλλον διαφορετικό με εργασία χωρίς αφεντικά και εκμετάλλευση.\nΓια τους αγώνες στον επισιτισμό, ενάντια στον σύγχρονο εργασιακό μεσαίωνα της νέας γενιάς εργαζομένων, από το Rolling Burger μέχρι τον φούρνο του Λάμπρου, που αντιστέκονται στη βία των αφεντικών.\nΓια τους αγώνες ενάντια στην κατάργηση της Κυριακάτικης αργίας, ενάντια στις “λευκές νύχτες” και τις “μαύρες μέρες” που μας ετοιμάζουν.\nΓια τους αγωνιστές που αντιστέκονται στο ξεπούλημα του νερού, της ΕΛΒΟ, του λιμανιού από την σκοπιά των κοινωνικών αναγκών ενάντια στον συντεχνιασμό και τα μικροπολιτικά συμφέροντα.\nΓια τις καταλήψεις στέγης και αλληλεγγύης στους μετανάστες που όρθωσαν το ανάστημα τους ενάντια στα συμφέροντα κράτους και εκκλησίας, και το πλήρωσαν με δικαστήρια και καταδίκες.\nΓια τους αγωνιστές που δεν βολεύτηκαν στο “άνοιγμα” της ΕΡΤ και αντιστέκονται στον φασιστικό και εθνικιστικό “μονόδρομο” των ΜΜΕ.\nΓια τις εκατοντάδες άδικες καταδίκες, αγωνιστών, εργαζομένων και ανέργων από το καλό/λαδωμένο δικαστικό σύστημα.\nΓια τους νόμους και τα μνημόνια που πέρασαν αλλά και τους νόμους και τα μνημόνια που ετοιμάζουν, με απελευθέρωση των μαζικών απολύσεων και κατάργηση του δικαιώματος στην απεργία.\nΓια όλους αυτούς τους λόγους θα είμαστε ξανά στους δρόμους!\nΓια να οικοδομήσουμε ένα κοινό μέτωπο αγώνα, ενάντια σε κράτος και κεφάλαιο, εθνικό και υπερεθνικό.\nΓια να πάρουμε τη ζωή μας στα χέρια μας, με ανεξαρτησία από τους επίσημους φορείς της υποταγής, με αυτό/οργάνωση και εργατικό έλεγχο, με μαχητικές απεργίες και αγώνες μέχρι τη νίκη.\nΑΥΤΟΣ ΠΟΥ ΑΓΩΝΙΖΕΤΑΙ, ΜΠΟΡΕΙ ΝΑ ΧΑΣΕΙ\nΑΥΤΟΣ ΠΟΥ ΔΕΝ ΑΓΩΝΙΖΕΤΑΙ, ΕΧΕΙ ΗΔΗ ΧΑΣΕΙ\nΓια όλους τους παραπάνω λόγους αλλά και για άλλους πολλούς που έρχονται στο άμεσο μέλλον το σωματείο εργαζομένων στην ΒΙΟ.ΜΕ. καλεί τις εργαζόμενες και τους εργαζόμενους που δεν βλέπουν και δεν τοποθετούν τον εαυτό τους δίπλα στην συνδικαλιστική γραφειοκρατία που τρέφει το υπάρχον σύστημα τόσα χρόνια τώρα .\nΚαλεί κάθε αγωνιστή που δεν χωράει μέσα στο ασφυκτικό καθεστώς των εξουσιαστών της εργασίας , καλεί τέλος όλη την πληττόμενη κοινωνία που δεν βλέπει να αλλάζει τίποτα με την αλλαγή της εξουσίας , σε ανεξάρτητη συγκέντρωση και πορεία από την καμάρα την πέμπτη 08/11/2016 και ώρα 10:30. Και αντίστοιχα στην Αθήνα στο μουσείο στην ίδια ημερομηνία στις 11:00 να φωνάξουμε όλοι μαζί ενάντια στον αντεργατικό νόμο και στην γραφειοκρατία του συνδικαλισμού που τον στηρίζει .\nΔεν τους έχουμε ανάγκη να σωθούμε, δεν μας έχουν ανάγκη να καταστραφούν .\nΜ. Φύσσα: ”Μετά από 3 χρόνια μπορώ να σας πω με βεβαιότητα ότι νιώθουμε μόνοι… Κανένας επίσημος πολιτικός φορέας της Αριστεράς ή του ευρύτερου δημοκρατικού χώρου δεν επέδειξε ουσιαστική στήριξη, παρά μόνο κινήσεις εντυπωσιασμού και ψηφοθηρίας”.\nNovember 23, 2016 oulaloum\tLeave a comment\nΗ Μάγδα Φύσσα, μητέρα του δολοφονημένου Παύλου Φύσσα από τους έλληνες ναζιστές, μίλησε στο Ευρωπαϊκό Κοινοβούλιο στο Στρασβούργο σε ευρωβουλευτές της ευρωπαϊκής Αριστεράς GUE/NGL και ο λόγος της για άλλη μια φορά ήταν συγκλονιστικά διαυγής και ασυμβίβαστος. Η Μάγδα Φύσσα ξεσκεπάζει την υποκρισία των κομμάτων της αριστεράς και των λεγόμενων δημοκρατικών δυνάμεων οι οποίες κωφεύουν μπροστά στην εξάπλωση της ακροδεξιάς σε όλη την Ευρώπη. Λέει χαρακτηριστικά: ”Αυτό στο οποίο θα ήθελα να αναφερθώ, είναι η επιθυμία μου για δράση κατά του φασισμού, σε μία ευρωπαϊκή κοινωνία που από τη μία αδιαφορεί επί της ουσίας για την άνοδό του και από την άλλη παρέχει άλλοθι για την εδραίωση του”.\nΗ Μάγδα Φύσσα αποτελεί παράδειγμα για όλους μας, αποκαλύπτει τις ανεπάρκειές μας και φωταγωγεί το δρόμο μέσα στο γενικότερο ζόφο.\nΑυτό στο οποίο θα ήθελα να αναφερθώ, είναι η επιθυμία μου για δράση κατά του φασισμού, σε μία ευρωπαϊκή κοινωνία που από τη μία αδιαφορεί επί της ουσίας για την άνοδό του και από την άλλη παρέχει άλλοθι για την εδραίωση του. Σε αυτές τις συνθήκες λοιπόν δεν συμβαίνουν ούτε τα ελάχιστα δυνατά για την καταπολέμηση του φαινομένου, το δηλητήριο του οποίου έχω προσωπικά δοκιμάσει αλλά και η ίδια η ιστορία μας έχει διδάξει όλους. Μάλιστα οι συνολικές πολιτικές οικονομικής λιτότητας αλλά και η ανύπαρκτη στήριξη της Ευρώπης στο θέμα των προσφύγων, παρέχουν και ιστορικά εύφορο έδαφος για την ανάπτυξη του καρπού του φασισμού. Με λίγα λόγια: η Ευρώπη δημιούργησε τις κατάλληλες συνθήκες για την αναβίωση και επέκτασή του.\nΈτσι, λοιπόν, στην Ευρώπη γεννάται για άλλη μία φορά ο φασισμός. Δεν έχουν περάσει ούτε 70 χρόνια, από την τελευταία φορά που οι πολίτες της Ευρώπης πλήρωσαν με αίμα την κυριαρχία του. Παρόλο αυτά, και ενώ τα τότε θύματά του ζουν και θυμούνται ακόμα, η Ευρώπη επιδεικνύει αδιαφορία στην επανεμφάνισή του. Αδιαφορία για τις μακροπρόθεσμες συνέπειές του, που ακόμα δεν είναι ορατές, αλλά και για τις άμεσες και ήδη ορατές συνέπειες της ενεργού δράσης νεοναζιστικών οργανώσεων. Αν και η δράση αυτή δεν εμφανίζεται ακόμα σε όλες τις χώρες, η Ελλάδα αποτελεί ένα πικρό παράδειγμα για όλους μας, με την κλιμακούμενη φασιστική βία της Χρυσής Αυγής να αφήνει το στίγμα της.\nNovember 18, 2016 oulaloum\tLeave a comment\nΟ Αντιιμπεριαλισμός είναι μια οπτική ανάγνωσης των διαφορών στενά συνυφασμένη με την αποδοχή του έθνους κράτους. Πρόκειται για μια κρατικιστική αντίληψη των συγκρούσεων που αντιλαμβάνεται τον αγώνα ισχύος μεταξύ των εθνικών κρατικών ελίτ ως το κυρίαρχο διακύβευμα, το μόνο που αξιολογεί είναι η διαβάθμιση της ισχύος. Αγνοεί τις κοινωνικές και οικονομικές αντιθέσεις και εντάσεις στο εσωτερικό των κυρίαρχων κρατών, αδιαφορεί για τις ταξικές συμμαχίες μεταξύ των εξουσιαστικών και οικονομικών ελίτ των ”αντιμαχόμενων” κρατών αλλά και για τις πραγματικές κοινότητες συμφερόντων μεταξύ των κυριαρχούμενων στα εμπλεκόμενα μέρη αφού κατανοεί κυρίως τις συγκρούσεις με εθνοκρατικούς όρους. Στην πραγματικότητα ο Αντιιμπεριαλισμός βρίσκεται στον αντίποδα του Διεθνισμού, αφού εάν ο Διεθνισμός είναι η συγκρότηση της υπερεθνικής ταξικής συνείδησης, ο Αντιιμπεριαλισμός είναι η μετατροπή αυτής της συνείδησης σε επιμέρους εθνικούς και κρατικούς ανταγωνισμούς επιβολής και ισχύος.


ΛΙΜΕΝΙΚΟ ΤΑΜΕΙΟ ΦΘΙΩΤΙΔΑΣ | ΣΤΥΛΙΔΑ Η ΠΟΛΗ ΜΟΥ * STYLIDA NEWS\n← Spiegel : «Η Ελλάδα θα χρειαστεί επιπλέον 15 δισ.ευρώ»\nΦωτογραφίες και video από τη χιονισμένη Στυλίδα →\nΑν θέλεις να στελεχώσεις ένα διορισμένο διοικητικό συμβούλιο, έχεις δύο τρόπους να το κάνεις. Με τον ένα τρόπο, επιλέγεις τα ονόματα με βάση τις γνώσεις και ικανότητές τους. Με τον άλλο, πλακώνεσαι με τους συνδιεκδικητές πολιτικής επιρροής και βάζεις «δικούς σου» ανθρώπους.\nΗ πρώτη μέθοδος δεν ακολουθήθηκε ποτέ στη χώρα και γιʼ αυτό βρισκόμαστε εδώ που βρισκόμαστε.\nΗ δεύτερη και προσφιλέστερη μέθοδος είναι, όπως φαίνεται, αυτή που εφαρμόσθηκε και στην περίπτωση της σύνθεσης του νέου Διοικητικού Συμβουλίου του Λιμενικού Ταμείου. Αν δεν κάνω λάθος, ο τόπος μας διαθέτει δύο Ναυάρχους εν αποστρατεία. Ποιοι θα ήταν καταλληλότεροι απʼ αυτούς για να στελεχώσουν το νέο Δ.Σ.; Και όμως κανένας απʼ αυτούς δεν επιλέχτηκε.\nΚαι γεννάται το ερώτημα: Με ποιόν τρόπο επελέγησαν αυτοί που επελέγησαν; Με ποια κριτήρια; Ποιοι τους επέλεξαν; Η απάντηση είναι εύκολη. Δεν είναι άλλοι από τους κομματικούς παράγοντες του τέως σοσιαλιστικού ΠΑΣΟΚ. Είναι οι ίδιοι που στελέχωσαν ολόκληρο τον κρατικό μηχανισμό με τα τουλάχιστον ανίκανα τσιράκια τους, οι ίδιοι που συντηρούν το κλίμα ανυποληψίας της πολιτικής ζωής, οι ίδιοι που έχουν καταστρέψει τη δημοκρατία μετατρέποντάς την σε καλυμμένη δικτατορία όπου βρίσκουν πρόσφορο έδαφος να αναδειχθούν όλοι οι ανίκανοι και τα αρπακτικά. Ως εδώ κοπρίτες!\nΔιαβάστε περισσότερα: http://www.gkordis.com/#ixzz1kvqpQsb1\nBy Γιώργος Κόρδης  Posted in ΣΧΟΛΙΑ


Αναρτήθηκε από Vangelis Loukisas στις 11:45 μ.μ. 4 σχόλια\nΑναρτήθηκε από Vangelis Loukisas στις 8:25 π.μ. 4 σχόλια\nΑναρτήθηκε από Vangelis Loukisas στις 10:52 π.μ. 0 σχόλια\nΑναρτήθηκε από Vangelis Loukisas στις 12:26 π.μ. 1 σχόλια\nΑναρτήθηκε από Vangelis Loukisas στις 1:52 μ.μ. 0 σχόλια\nΑναρτήθηκε από Vangelis Loukisas στις 8:07 μ.μ. 6 σχόλια